               IL-KUMMISSJONI EWROPEA
            Brussell, 27.7.2016
            COM(2016) 520 final
            Rakkomandazzjoni għal
            DEĊIŻJONI TAL-KUNSILL
            li tavża lill-Portugall biex jieħu miżuri għat-tnaqqis tad-defiċit meqjus bħala neċessarju biex tiġi rrimedjata s-sitwazzjoni ta’ defiċit eċċessiv
            {SWD(2016) 264 final}

               Rakkomandazzjoni għal

               DEĊIŻJONI TAL-KUNSILL

               li tavża lill-Portugall biex jieħu miżuri għat-tnaqqis tad-defiċit meqjus bħala neċessarju biex tiġi rrimedjata s-sitwazzjoni ta’ defiċit eċċessiv

               IL-KUNSILL TAL-UNJONI EWROPEA,

               Wara li kkunsidra t-Trattat dwar il-Funzjonament tal-Unjoni Ewropea, u b’mod partikolari l-Artikolu 126(9) tiegħu,

               Wara li kkunsidra r-Rakkomandazzjoni mill-Kummissjoni Ewropea,

               Billi:

               (1)Skont l-Artikolu 126 tat-Trattat dwar il-Funzjonament tal-Unjoni Ewropea l-Istati Membri għandhom jevitaw defiċits eċċessivi tal-gvern.

               (2)Il-Patt ta’ Stabbiltà u Tkabbir huwa bbażat fuq l-objettiv ta’ finanzi sodi tal-gvern bħala mezz biex jissaħħu l-kundizzjonijiet għall-istabbiltà tal-prezzijiet u għal tkabbir qawwi u sostenibbli li jwassal għall-ħolqien tal-impjiegi. Il-Patt ta’ Stabbiltà u Tkabbir jinkludi r-Regolament tal-Kunsill (KE) Nru 1467/97 tas-7 ta’ Lulju 1997 dwar li titħaffef u li tiġi ċċarata l-implimentazzjoni tal-proċedura ta’ defiċit eċċessiv
                  1
               , li kien adottat sabiex jgħin il-korrezzjoni fil-pront tad-defiċits eċċessivi tal-amministrazzjoni pubblika.

               (3)Fit-2 ta’ Diċembru 2009, il-Kunsill iddeċieda, f’konformità mal-Artikolu 104(6) tat-Trattat li jistabbilixxi l-Komunità Ewropea (TKE), li fil-Portugall kien hemm defiċit eċċessiv u ħareġ rakkomandazzjoni biex dan jiġi kkoreġut sa mhux aktar tard mill-2013, f’konformità mal-Artikolu 104(7) tat-TKE u mal-Artikolu 3 tar-Regolament tal-Kunsill (KE) Nru 1467/97. Wara t-talba mill-awtoritajiet Portugiżi għal assistenza finanzjarja mill-Unjoni Ewropea, mill-Istati Membri li l-munita tagħhom hija l-euro u mill-Fond Monetarju Internazzjonali (FMI), il-Kunsill ta assistenza finanzjarja lill-Portugall
                  2
               . Il-Memorandum ta’ Ftehim dwar il-Kundizzjonalità Speċifika tal-Politika Ekonomika (il-“Memorandum ta’ Ftehim”) bejn il-Kummissjoni u l-awtoritajiet tal-Portugall ġie ffirmat fis-17 ta’ Mejju 2011. Minn dakinhar ’l hawn, il-Kunsill indirizza żewġ Rakkomandazzjonijiet ġodda lill-Portugall (fid-9 ta’ Ottubru 2012 u fil-21 ta’ Ġunju 2013) fuq il-bażi tal-Artikolu 126(7) tat-Trattat dwar il-Funzjonament tal-Unjoni Ewropea, li estendew l-iskadenza għall-korrezzjoni tad-defiċit eċċessiv sal-2014 u sal-2015 rispettivament. Fiż-żewġ Rakkomandazzjonijiet, il-Kunsill qies li l-Portugall kien ħa azzjoni effettiva, iżda li kienu ġraw avvenimenti ekonomiċi negattivi mhux mistennija li kellhom konsegwenzi ħżiena kbar għall-finanzi tal-gvern
                  3
               .

               (4)Skont id-dispożizzjonijiet tal-Artikolu 126(8) tat-Trattat, il-Kunsill iddeċieda fit-12 ta’ Lulju 2016 li l-Portugall ma kienx ħa azzjoni effettiva b’reazzjoni għar-Rakkomandazzjoni tal-Kunsill tal-21 ta’ Ġunju 2013.

               (5)Jekk id-dejta effettiva skont ir-Regolament (KE) Nru 479/2009 tindika li Stat Membru parteċipanti ma kkorreġix defiċit eċċessiv fil-limiti ta’ żmien speċifikati f’rakkomandazzjoni maħruġa skont l-Artikolu 126(7) tat-Trattat, il-Kunsill għandu jieħu deċiżjoni minnufih skont l-Artikolu 126(9) tat-Trattat.

               (6)It-tbassir tar-rebbiegħa tal-2016 tal-Kummissjoni jipprevedi rkupru moderat tal-ekonomija Portugiża. Fl-2016, il-PDG reali huwa previst li jikber b’1,5 % bl-istess ritmu tal-2015, xprunat l-aktar mid-domanda domestika, f’kuntest ta’ żbilanċi makroekonomiċi li għadhom għolja. Il-konsum privat huwa mistenni li jitlef ir-ritmu fl-2016 minħabba taxxi indiretti ogħla u rkupru żgħir fl-inflazzjoni tal-prezzijiet tal-enerġija. L-irpiljar qawwi fil-konsum ta’ oġġetti durabbli fl-ewwel nofs tal-2015 mhuwiex imbassar li jkompli fuq terminu medju minħabba li l-livelli li għadhom għolja tal-qgħad u tad-dejn huma previsti li se jibqgħu jagħmlu pressjoni għaż-żieda fuq it-tfaddil domestiku. L-investiment min-naħa tal-impriżi diġà naqqas il-pass b’mod sinifikanti matul it-tieni nofs tal-2015 u mhuwiex mistenni li jissokta f’qasir żmien bir-rata ta’ tkabbir preċedenti tiegħu, minkejja rata ta’ utilizzazzjoni tal-kapaċità relattivament għolja. L-investiment totali huwa mistenni li jżid xi ftit ir-ritmu fl-2017, appoġġat mill-fondi strutturali tal-UE, u mit-titjib fil-kundizzjonijiet ta’ finanzjament. L-esportazzjonijiet huma mbassra li jikbru skont id-domanda barranija, iżda l-importazzjonijiet xorta huma mistennija li jkunu akbar mill-esportazzjonijiet. Minħabba f’hekk, il-kontribut tal-kummerċ nett għat-tkabbir tal-PDG huwa mbassar li jibqa’ kemxejn negattiv minkejja li ħafna inqas milli kien fl-2015. L-inflazzjoni tal-HICP hija mistennija li tiżdied għal 0,7 % fl-2016, xprunata l-aktar minn taxxi indiretti ogħla. Filwaqt li żdiedu r-riskji ta’ reviżjoni ’l isfel tal-prospettiva minn mindu ġie ppubblikat it-tbassir tar-rebbiegħa, id-dejta dwar l-ewwel trimestru tal-2016 u l-informazzjoni preliminari dwar it-tieni trimestru kumplessivament jikkonfermaw il-prospettiva tat-tbassir għall-bqija tas-sena.

               (7)Skont it-tbassir tar-rebbiegħa tal-2016 tal-Kummissjoni, id-dejn tal-amministrazzjoni pubblika huwa mistenni li jonqos għal 2,7 % tal-PDG fl-2016. Il-Baġit tal-2016, li daħal fis-seħħ fil-31 ta’ Marzu 2016, jimmira lejn defiċit ta’ 2,2 % tal-PDG, li ġie kkonfermat fil-Programm ta’ Stabbiltà tal-2016. Id-differenza bejn il-mira tal-gvern u t-tbassir tal-Kummissjoni hija dovuta għax-xenarju makroekonomiku inqas ottimist tal-Kummissjoni, li jwassal għal dħul aktar baxx mit-taxxa u għal infiq soċjali ogħla, kif ukoll għall-valutazzjoni aktar konservattiva tal-Kummissjoni tar-rendiment ta’ xi miżuri ta’ konsolidament, b’mod partikolari fir-rigward tal-iffrankar ippjanat fil-konsum intermedju u fi nfiq kurrenti ieħor. It-tbassir tar-rebbiegħa tal-2016 tal-Kummissjoni jbassar li d-defiċit tal-amministrazzjoni pubblika se jkompli jonqos għal 2,3 % tal-PDG fl-2017. It-titjib previst huwa fil-biċċa l-kbira marbut ma’ operazzjoni ta’ darba li tejbet id-defiċit, li kienet marbuta mal-irkupru mistenni tal-garanzija bankarja tal-Banco Privado Português (BPP), li kienet tiswa daqs ¼ % tal-PDG. Permezz tal-aġġustament għal dan l-impatt baġitarju ta’ darba, id-defiċit ikun previst li jilħaq 2,6 % tal-PDG fl-2017. Abbażi tal-valutazzjoni tal-Kummissjoni tar-rendimenti tal-miżuri indikati fil-Baġit tal-2016 u fil-Programm ta’ Stabbiltà tal-2016, id-defiċit strutturali huwa mistenni li jonqos bi ¼ % tal-PDG kull sena fl-2016 u fl-2017 skont it-tbassir tar-rebbiegħa tal-2016 tal-Kummissjoni.

               (8)Il-proporzjon tad-dejn gross tal-amministrazzjoni pubblika mal-PDG fil-biċċa l-kbira stabbilizza ruħu matul il-perjodu 2013-2015, u laħaq 129,2 % fl-2013, 130,2 % fl-2014 u 129,0 % fl-2015. Meta jitqiesu l-aġġustamenti sinifikanti bejn il-fondi u l-flussi li jnaqqsu d-dejn fl-2016 u l-bilanċi pożittivi primarji li ma waqfux, it-tbassir tar-rebbiegħa tal-2016 tal-Kummissjoni jipprevedi li l-proporzjon tad-dejn se jonqos għal 126 % tal-PDG fl-2016, u sussegwentement għal 124,5 % tal-PDG fl-2017. Il-Portugall ma jidhirx li qiegħed jiffaċċa riskji konsiderevoli ta’ stress fiskali fuq terminu qasir, filwaqt li sfidi fuq terminu qasir xorta waħda mhumiex esklużi (li jirriżultaw minn dejn pubbliku gross u nett, minn ħtiġijiet ta’ finanzjament gross, mill-pożizzjoni netta tal-investiment internazzjonali, kif ukoll mil-livell u mill-bidla fil-kwota tas-self improduttiv jew ħtiġijiet ġenerali ta’ kapital fis-sistema bankarja). Madankollu, fuq terminu medju, ir-riskji jidhru li huma sinifikanti minħabba l-istokk għoli ta’ dejn u s-sensittività għolja tal-proporzjon tad-dejn għal żidiet possibbli fir-rati tal-imgħax u għal xokkijiet possibbli dovuti għal tkabbir nominali negattiv. Fuq terminu twil, sakemm jiġu ppreżervati b’mod konsistenti bilanċi primarji strutturali adegwati, ir-riskji tas-sostenibbiltà jidhru baxxi minħabba r-riformi tal-pensjonijiet implimentati fil-passat
                  4
               .

               (9)Fl-ambitu tal-miżuri tal-politika fiskali meħuda fil-Baġit tal-2016, id-defiċit tal-amministrazzjoni pubblika jkun taħt it-3 % tal-PDG fl-2016. Madankollu, skont it-tbassir tar-rebbiegħa tal-2016 tal-Kummissjoni, il-marġni ta’ sikurezza kontra l-ksur tal-valur referenzjarju tat-Trattat huwa żgħir. Fl-isfond ta’ inċertezzi kbar rigward l-iżviluppi ekonomiċi u baġitarji, il-miri baġitarji rrakkomandati għas-sena tal-korrezzjoni għandhom ikunu stabbiliti f’livell li huwa b’mod ċar taħt il-valur referenzjarju tat-Trattat ta’ 3 % tal-PDG, sabiex tkun garantita korrezzjoni fit-tul tas-sitwazzjoni ta’ defiċit eċċessiv sal-iskadenza mitluba.

               (10)Skont l-Artikolu 5 tar-Regolament (KE) Nru 1467/97, fid-Deċiżjoni tal-Kunsill li jingħata avviż biex jittieħdu miżuri għat-tnaqqis tad-defiċit f’konformità mal-Artikolu 126(9) tat-Trattat, il-Kunsill għandu jitlob li l-Istat Membru jilħaq miri baġitarji annwali li, abbażi tat-tbassir li l-avviż huwa msejjes fuqu, ikunu konsistenti ma’ titjib annwali minimu ta’ minn tal-inqas 0,5 % tal-PDG bħala parametru referenzjarju, fil-bilanċ tiegħu aġġustat ċiklikament nett minn miżuri ta’ darba jew temporanji. Billi din id-Deċiżjoni tal-Kunsill li jingħata avviż tiġi adottata fit-tieni nofs tas-sena, u meta jitqiesu l-istimi attwali tal-Kummissjoni tat-tbassir tar-rebbiegħa, fl-2016 ikun garantit bilanċ strutturali bla tibdil sabiex jipprovdi biżżejjed marġni ta’ sikurezza lejn korrezzjoni fit-tul tad-defiċit eċċessiv.

               (11)Għalhekk, perkors kredibbli u sostenibbli ta’ aġġustament ikun jirrikjedi li l-Portugall jilħaq defiċit tal-amministrazzjoni pubblika ta’ 2,5 % tal-PDG fl-2016, li huwa konsistenti ma’ bilanċ strutturali bla tibdil fir-rigward tal-2015. Dawn il-miri baġitarji jikkunsidraw il-ħtieġa li jkun hemm kumpens għall-effetti indiretti tal-konsolidament fiskali fuq il-finanzi pubbliċi, minħabba l-impatt tiegħu fuq l-ekonomija inġenerali.

               (12)Il-mira tad-defiċit implikata mill-perkors ta’ aġġustament propost ma tinkorporax il-possibbiltà tal-effett fiskali dirett ta’ miżuri potenzjali ta’ sostenn għall-banek fit-tieni nofs tal-2016. Dan għaliex hemm inċertezza kbira fir-rigward tal-implimentazzjoni effettiva u tal-irreġistrar f’termini ta’ statistika ta’ dawn il-miżuri, u għalhekk tal-impatt possibbli tagħhom fuq id-defiċit u fuq id-dejn. Kull miżura possibbli ta’ sostenn għas-settur bankarju jenħtieġ li timmira lejn li tillimita kemm jista’ jkun l-impatt fiskali sabiex is-sostenibbiltà tad-dejn tkun żgurata.

               (13)Sabiex jinkisbu l-miri baġitarji implikati mill-perkors ta’ aġġustament propost, miżuri addizzjonali ta’ konsolidament b’impatt stmat ta’ 0,25 % tal-PDG fl-2016 huma meqjusa bħala neċessarji, anki minħabba d-deterjorament strutturali identifikati fit-tbassir tar-rebbiegħa tal-2016 tal-Kummissjoni. B’mod partikolari, il-Portugall għandu jimplimenta l-miżuri inklużi fil-Baġit tal-2016 kif ukoll il-mekkaniżmu ta’ kontroll tan-nefqa fl-akkwist ta’ oġġetti u servizzi, li bħalissa jissemma fil-Programm ta’ Stabbiltà tal-2016. Ikun jenħtieġ li dan it-tfaddil ikun ikkumplimentat b’miżuri oħra ta’ natura strutturali li jistgħu jiffukaw fuq il-lat tad-dħul bl-għan li jiżdied ir-rendiment tat-tassazzjoni indiretta billi titwessa’ l-bażi tat-taxxa u jitnaqqas l-infiq tat-taxxa. Mod wieħed kif dan jista’ jinkiseb ikun billi jiġi aġġustat l-użu li għadu mifrux tar-rati tal-VAT imnaqqsa.

               (14)Minbarra dan, il-Portugall għandu jsaħħaħ ir-riformi strutturali biex jittejbu l-kompetittività u t-tkabbir sostenibbli fuq terminu twil f’konformità mar-Rakkomandazzjonijiet tal-Kunsill indirizzati lill-Portugall fil-kuntest tas-Semestru Ewropew u b’mod partikolari dawk relatati mal-korrezzjoni tal-iżbilanċi makroekonomiċi eċċessivi tiegħu. B’mod partikolari, miżuri strutturali ulterjuri huma neċessarji sabiex tissaħħaħ ir-reżiljenza tal-finanzi pubbliċi tal-Portugall. L-implimentazzjoni f’waqtha u stretta tal-Liġi riveduta tal-Qafas tal-Baġit u tal-Liġi tal-Kontroll tal-Impenji kif ukoll titjib ulterjuri fil-ġbir tad-dħul u fil-kontroll tal-infiq tista’ tikkontribwixxi b’mod sinifikanti biex tinkiseb u tinżamm pożizzjoni fiskali soda. Jenħtieġ li l-Portugall jippreżenta skeda ċara u jimplimenta passi biex iħallas kompletament l-arretrati u jtejjeb l-effiċjenza fis-sistema tal-kura tas-saħħa, biex inaqqas id-dipendenza tas-sistema tal-pensjonijiet fuq it-trasferimenti tal-baġit u biex jiżgura ffrankar fiskali fir-ristrutturar tal-intrapriżi tal-istat.

               (15)Skont l-Artikolu 126(9) tat-Trattat, il-Kunsill jista’, bħala parti mid-Deċiżjoni tiegħu li jagħti notifika skont dan l-Artikolu, jitlob lill-Istat Membru kkonċernat jippreżenta rapporti dwar l-isforz ta’ aġġustament f’konformità ma’ skeda speċifika ta’ żmien. Skont l-Artikolu 5(1a) tar-Regolament (KE) Nru 1467/97, ir-rapport tal-Istat Membru għandu jinkludi l-miri għan-nefqa u għad-dħul tal-gvern u għandu jispeċifika l-miżuri ta’ politika fiskali, sew min-naħa tan-nefqa, u sew minn dik tad-dħul, kif ukoll informazzjoni dwar l-azzjonijiet ta’ politika li qegħdin jittieħdu b’reazzjoni għad-deċiżjonijiet speċifiċi tal-Kunsill. Sabiex jiġi ffaċilitat il-monitoraġġ tal-iskadenza għall-konformità mar-rakkomandazzjonijiet inklużi f’dan l-avviż, kif ukoll l-iskadenza għall-korrezzjoni tad-defiċit eċċessiv, il-Portugall huwa mitlub jippreżenta tali rapport sal-15 ta’ Ottubru 2016, b’mod parallel mal-Abbozz ta’ Pjan Baġitarju tal-2017.

               (16)Sal-istess skadenza, jenħtieġ li l-Portugall jippreżenta wkoll programm ta’ sħubija ekonomika f’konformità mal-Artikoli 9(1) u 17(2) tar-Regolament (UE) Nru 473/2013 tal-Parlament Ewropew u tal-Kunsill tal-21 ta' Mejju 2013. Il-programm ta’ sħubija ekonomika għandu jiddeskrivi l-miżuri ta’ politika u r-riformi strutturali meħtieġa biex tiġi żgurata korrezzjoni effettiva u dejjiema tad-defiċit eċċessiv, bħala żvilupp tal-programm nazzjonali ta’ riforma u l-programm ta’ stabbiltà, filwaqt li jqis kompletament ir-rakkomandazzjonijiet tal-Kunsill dwar l-implimentazzjoni tal-linji gwida integrati għall-politiki ekonomiċi u ta’ impjieg.

               (17)Jenħtieġ ukoll li l-Portugall jirrapporta lill-Kummissjoni u lill-Kumitat Ekonomiku u Finanzjarju, kif rikjest skont l-Artikolu 10 tar-Regolament tal-Kunsill (UE) Nru 473/2013, f’konformità mal-ispeċifikazzjonijiet stipulati fir-Regolament ta’ Delega tal-Kummissjoni (UE) Nru 877/2013. Ir-rapport għandu jiġi ppreżentat għall-ewwel darba sal-15 ta’ Jannar 2017 u kull tliet xhur minn dakinhar ’il quddiem.

               ADOTTA DIN ID-DEĊIŻJONI:

               Artikolu 1

               1.Il-Portugall għandu jġib fi tmiemha l-qagħda preżenti ta’ defiċit eċċessiv sal-2016.

               2.Il-Portugall għandu jnaqqas id-defiċit tal-amministrazzjoni pubblika għal 2,5 % tal-PDG fl-2016. Din il-mira ma tinkludix l-impatt tal-effett dirett ta’ sostenn potenzjali għall-banek. Dan it-titjib fid-defiċit tal-amministrazzjoni pubblika huwa konsistenti ma’ bilanċ strutturali bla tibdil fir-rigward tal-2015, abbażi tat-tbassir tar-rebbiegħa tal-2016 tal-Kummissjoni. Il-Portugall għandu juża wkoll kull qligħ mhux mistenni biex iżid ir-ritmu tat-tnaqqis tad-defiċit u tad-dejn.

               3.Minbarra l-iffrankar diġà inkluż fit-tbassir tar-rebbiegħa tal-2016 tal-Kummissjoni, il-Portugall għandu jadotta u jimplimenta kompletament miżuri ta’ konsolidament li jammontaw għal 0,25 % tal-PDG fl-2016. B’mod partikolari, il-Portugall għandu jimplimenta kompletament il-miżuri ta’ konsolidament inkorporati fil-Baġit tal-2016, inkluż il-kontroll addizzjonali tan-nefqa fl-akkwist ta’ oġġetti u servizzi msemmija fil-Programm ta’ Stabbiltà. Il-Portugall għandu jikkumplimenta dan l-iffrankar permezz ta’ miżuri ulterjuri ta’ natura strutturali biex jikseb l-isforz strutturali rakkomandat.

               4.Il-Portugall għandu jkun lest jadotta miżuri ulterjuri f’każ li r-riskji għall-pjanijiet baġitarji jimmaterjalizzaw. Miżuri ta’ konsolidament fiskali għandhom jiżguraw titjib dejjiemi fil-bilanċ tal-amministrazzjoni pubblika b’mod li jiffavorixxi t-tkabbir.

               5.Biex jiġi żgurat titjib fit-tul tal-finanzi pubbliċi, il-Portugall għandu jimplimenta b’mod strett il-Liġi tal-Qafas tal-Baġit u l-Liġi tal-Kontroll tal-Impenji u jkompli jtejjeb il-ġbir tad-dħul u l-kontroll tan-nefqa. Il-Portugall għandu jippreżenta skeda ċara u jimplimenta passi biex iħallas kompletament l-arretrati u jtejjeb l-effiċjenza fis-sistema tal-kura tas-saħħa, biex inaqqas id-dipendenza tas-sistema tal-pensjonijiet fuq it-trasferimenti tal-baġit u biex jiżgura ffrankar fiskali fir-ristrutturar tal-intrapriżi tal-istat.

               Artikolu 2

               6.Il-Kunsill jistabbilixxi l-iskadenza tal-15 ta’ Ottubru 2016 sabiex il-Portugall jieħu azzjoni effettiva u biex jippreżenta rapport lill-Kunsill u lill-Kummissjoni dwar l-azzjoni meħuda b’reazzjoni għall-avviż tal-Kunsill. Ir-rapport għandu jinkludi l-miri għan-nefqa u d-dħul tal-gvern u jispeċifika l-miżuri diskrezzjonarji kemm fuq in-naħa tan-nefqa kif ukoll fuq dik tad-dħul, u wkoll informazzjoni dwar l-azzjonijiet li qegħdin jittieħdu f’konformità mal-Artikolu 1(5).

               Artikolu 3

               Din id-Deċiżjoni hija indirizzata lir-Repubblika Portugiża.

               Magħmul fi Brussell,

                     Għall-Kunsill

                     Il-President

                     (1)
                  ĠU L 209, 2.8.1997, p. 6.

                     (2)
                  Id-Deċiżjoni ta’ Implimentazzjoni tal-Kunsill Nru 2011/344/UE tat-30 ta’ Mejju 2011 dwar l-għoti ta’ assistenza finanzjarja tal-Unjoni lill-Portugall, ĠU L 159, 17.6.2011, p. 88.

                     (3)
                  Id-dokumenti kollha relatati mal-proċedura ta’ defiċit eċċessiv tal-Portugall jinsabu hawnhekk:

                     http://ec.europa.eu/economy_finance/economic_governance/sgp/deficit/countries/portugal_en.htm

                     (4)
                  Il-Kummissjoni Ewropea (2016), “Ir-Rapport ta’ Sostenibbiltà Fiskali 2015”, l-Ekonomija Ewropea, Dokument Istituzzjonali Nru 018.


               IL-KUMMISSJONI EWROPEA
            Brussell, 29.10.2015
            COM(2015) 547 final
            Rakkomandazzjoni għal
            DEĊIŻJONI TAL-KUNSILL
            li tapprova t-tiġdid tal-parteċipazzjoni tal-Komunità Ewropea tal-Enerġija Atomika (Euratom) fil-Ftehim Qafas għall-kollaborazzjoni internazzjonali fir-riċerka u l-iżvilupp ta' sistemi ta' enerġija nukleari tal-Ġenerazzjoni IV

               MEMORANDUM TA’ SPJEGAZZJONI

               1.KUNTEST TAL-PROPOSTA

               Il-Forum Internazzjonali tal-Ġenerazzjoni IV (GIF) kif iddikjarat fil-Karta tal-GIF, huwa qafas għall-kooperazzjoni internazzjonali fir-riċerka u l-iżvilupp, imniedi fl-2001 fuq inizjattiva tal-Istati Uniti tal-Amerka. L-għan tiegħu huwa li jingħaqdu l-isforzi biex jiġu żviluppati disinni ġodda ta' sistemi ta' enerġija nukleari li se jipprovdu provvista affidabbli ta' enerġija, filwaqt li jindirizzaw is-sikurezza nukleari, it-tnaqqis tal-iskart, in-nonproliferazzjoni u t-tħassib pubbliku, b'mod sodisfaċenti.

               Abbażi tad-Deċiżjoni tal-Kummissjoni C(2002)4287 tal-4 ta' Novembru 2002, il-Komunità Ewropea tal-Enerġija Atomika (minn hawn 'il quddiem imsejħa "Euratom"), aderixxiet għall-GIF billi fit-30 ta' Lulju 2003, iffirmat "Il-Karta tal-Forum Internazzjonali tal-Ġenerazzjoni IV" (minn hawn 'il quddiem imsejħa "il-Karta"). Din il-Karta ġiet iffirmata għall-ewwel darba mill-firmatarji inizjali fl-2001. Il-parteċipazzjoni tal-Euratom fil-Karta ġiet estiża wara d-Deċiżjoni tal-Kummissjoni C(2011)4504 tad-29 ta' Ġunju 2011. F'dik l-okkażjoni, it-tul ta' żmien inizjali ta' 10 snin inbidel b'tul ta' żmien illimitat, sakemm ma jintemmx b'kunsens unanimu. Madankollu, kull membru (u għalhekk anke l-Euratom) jista' jirtira mis-sħubija fil-GIF billi javża bil-miktub 90 jum qabel l-irtirar. Il-Karta ma għandha l-ebda dispożizzjoni għall-iskambji finanzjarji jew għall-allokazzjonijiet baġitarji speċjali bejn il-Partijiet. Din taqa' fil-kamp ta' applikazzjoni tat-tielet paragrafu tal-Artikolu 101 tat-Trattat Euratom.

               Sabiex tiġi implimentata l-Karta tal-GIF, il-firmatarji kkonkludew Ftehim Qafas legalment vinkolanti għar-riċerka internazzjonali u l-kooperazzjoni fl-iżvilupp ta' sistemi ta' enerġija nukleari fil-Ġenerazzjoni IV, li jistabbilixxi l-kundizzjonijiet għall-kooperazzjoni u l-arranġamenti sussegwenti ta' sistemi u proġetti.

               Skont it-tieni paragrafu tal-Artikolu 101 tat-Trattat Euratom u d-Deċiżjoni tal-Kunsill 14929/05, segwita mid-Deċiżjoni tal-Kummissjoni C(2006)7, il-Euratom aderixxiet għall-Ftehim Qafas fl-24 ta' Jannar 2006, meta l-Kummissajru debitament awtorizzat iffirma strument ta' adeżjoni (li ġie ddepożitat mal-Organizzazzjoni għall-Kooperazzjoni u l-Iżvilupp Ekonomiċi, f'Pariġi fl-10 ta' Frar 2006). Iċ-Ċentru Konġunt tar-Riċerka kien ikkonfermat bħala l-koordinatur tal-parteċipazzjoni tal-Komunità fil-GIF u għalhekk jirrappreżenta l-Euratom bħala "l-aġent ta' implimentazzjoni" tagħha, skont l-Artikolu III.2 tal-Ftehim Qafas.

               Franza u r-Renju Unit kienu diġà partijiet fil-Ftehim Qafas. Sabiex tiġi żgurata l-konsistenza, mad-Deċiżjoni tal-Kunsill 14929/05 ġiet mehmuża d-dikjarazzjoni tal-Euratom li ġejja, li tapprova l-adeżjoni inizjali tal-Euratom mal-Ftehim:

               "L-Euratom, billi se ssir Parti ta' dan il-Ftehim ta' Qafas, se tipparteċipa bis-sħiħ fil-kollaborazzjoni u d-deliberazzjonijiet kollha taħt dan il-Ftehim ta' Qafas u kull Arranġament għal Sistema li hija firmatarja tiegħu. Il-Euratom u l-Istati Membri Partijiet tal-Ftehim ta' Qafas - attwalment Franza u r-Renju Unit - se jarmonizzaw il-pożizzjonijiet tagħhom qabel ma tittieħed kull deċiżjoni sinifikanti fl-implimentazzjoni tal-Ftehim ta' Qafas u l-Arranġamenti għal Sistema rilevanti."

               Il-Ftehim Qafas daħal fis-seħħ fit-28 ta' Frar 2005 għal perjodu ta' 10 snin u ġie estiż fis-26 ta' Frar 2015, meta erba' partijiet taw il-kunsens tagħhom biex ikunu marbuta bi ftehim ta' estensjoni. Għalhekk, il-Euratom u l-firmatarji l-oħra li ma setgħux ilestu fil-ħin il-proċeduri ta' approvazzjoni interni tagħhom, issa jistgħu jġeddu l-parteċipazzjoni b'firma li ssir aktar tard fiż-żmien.

               2.ATTIVITAJIET TAL-EURATOM SKONT IL-FTEHIM QAFAS

               Matul l-aħħar għaxar snin, il-GIF kiseb avvanzi kbar f'qafas legali solidu għall-kooperazzjoni, bħat-tfassil u l-implimentazzjoni ta' proġetti konġunti bbażati fuq investiment sinifikanti fir-Riċerka u l-Iżvilupp minn madwar id-dinja u t-tfassil u/jew il-bini ta' prototipi ta' dimostrazzjoni, bħar-reattur veloċi tas-sodju ta' Franza u tar-Russja (SFR) u r-reattur b'temperatura għolja ħafna taċ-Ċina (VHTR).

               F'dan il-perjodu, il-Euratom kienet attiva ħafna fil-GIF u hija l-unika firmatarja li qed tipparteċipa fis-sitt sistemi tar-reatturi kollha (l-arranġamenti għal sistema) u fit-tliet sistemi trasversali kollha ("sikurezza u affidabilità", "ekonomiji" u "reżistenza għall-proliferazzjoni u protezzjoni fiżika"). Ir-rappreżentanti tal-Euratom jippresjedu tlieta mis-sitt sistemi (ir-Reattur tal-Ilma Superkritiku, ir-Reattur Veloċi taċ-Ċomb u r-Reattur Veloċi Mkessaħ bil-Gass) u f'kull sistema hemm arranġamenti għal proġett fejn issir il-ħidma teknika. Il-Euratom hija preżenti fil-biċċa l-kbira tal-Arranġamenti għall-Proġett (PAs) b'kontribuzzjonijiet li joriġinaw minn azzjonijiet diretti u indiretti skont il-Programm ta' Riċerka u Taħriġ tal-Euratom.

               Għad fadal ħafna xi jsir qabel ma s-sistemi tal-Ġenerazzjoni IV isiru realtà. Fl-għaxar snin li ġejjin, l-attività se tiffoka fuq:

               - it-tkomplija tar-Riċerka u l-Iżvilupp fuq is-sistemi tal-Ġenerazzjoni IV;

               - l-iżvilupp ta' faċilitajiet ta' riċerka avvanzati;

               - l-involviment tal-industrija fit-tfassil tas-sistemi tal-Ġenerazzjoni IV; u

               - l-iżvilupp ta' forza tax-xogħol għall-futur.

               Għalhekk, jixraq li l-Euratom tkompli tipparteċipa fil-Ftehim Qafas u li taqbel mal-estensjonijiet tiegħu bil-mekkaniżmu ta' estensjoni ddedikat stipulat fil-paragrafu 3 tal-Artikolu XII tiegħu.

               3.ELEMENTI LEGALI TAL-PROPOSTA

               Il-Ftehim irid jiġi estiż abbażi tat-tieni paragrafu tal-Artikolu 101 tat-Trattat Euratom.

               F'Ġunju 2014, is-Segretarjat Tekniku tal-GIF qassam nota f'isem id-depożitarju (l-OECD), dwar l-estensjoni tal-Ftehim Qafas, li ppreżenta lill-firmatarji bi tliet għażliet għall-estensjoni:

               "1.
                     Proċedura ta' Estensjoni Speċifika — Il-partijiet jistgħu jaqblu li jestendu t-tul ta' żmien tal-Ftehim Qafas bil-proċedura speċifika stabbilita fil-paragrafu 3 tal-Artikolu XII tal-Ftehim Qafas (l-Għażla Nru 1);

               2.
                     Emenda tal-Ftehim — Jekk il-partijiet ma jkunux jistgħu jaqblu dwar l-Għażla Nru 1, għandhom il-possibbiltà li jemendaw il-Ftehim Qafas bil-proċedura stabbilita fil-paragrafu 4 tal-Artikolu XII (l-Għażla Nru 2);

               3.
                     Skadenza u Ftehim Ġdid — Fl-aħħar nett, jekk il-partijiet ma jkunux jistgħu jaqblu dwar estensjoni jew emenda, jistgħu jħallu l-Ftehim Qafas jiskadi u jikkonkludu Ftehim Qafas ġdid li jkun jikkostitwixxi trattat internazzjonali ġdid (l-Għażla Nru 3)."

               L-aġent ta' implimentazzjoni appoġġa l-Għażla Nru 1, peress li dehret l-aktar waħda veloċi biex jiġi estiż il-Ftehim u l-partijiet ipprovdew espressament għal proċedura ta' estensjoni speċifika distinta mill-proċedura għal emendi oħra. Fl-14 ta' Ottubru 2014, il-missjoni tal-Istati Uniti tal-Amerka għall-OECD (id-depożitarju) ippreżentat lill-partijiet l-oħra, inkluż lill-aġent ta' implimentazzjoni tal-Euratom (permezz tas-SEAE), b'abbozz ta' Ftehim li jestendi l-Ftehim Qafas għall-kollaborazzjoni internazzjonali fir-riċerka u l-iżvilupp ta' sistemi ta' enerġija nukleari tal-Ġenerazzjoni IV, li jrid jiġi ffirmat skont il-proċedura ta' estensjoni speċifika.

               Il-ħsieb inizjali kien li fil-laqgħa tiegħu tas-17 u t-18 ta' Diċembru 2014 (jew bi proċedura bil-miktub), il-Grupp ta' Politika jadotta deċiżjoni li testendi l-Ftehim Qafas għal 10 snin, jiġifieri sat-28 ta' Frar 2025, f'konformità mal-proċedura ta' estensjoni speċifika. Madankollu, fid-dawl tar-rekwiżiti proċedurali ta' xi partijiet (inklużi dawk tal-Euratom) u biex tinżamm id-distinzjoni bejn il-laqgħat tal-Grupp ta' Politika GIF li saru taħt l-awspiċi tal-Karta tal-GIF minn naħa waħda u l-Ftehim Qafas formali intergovernattiv min-naħa l-oħra, f'dik il-laqgħa l-Grupp ta' Politika ma ddiskutiex l-estensjoni.

               Wara l-osservazzjonijiet u l-iskambji dwar il-proċedura ta' estensjoni u dwar l-abbozz ta' ftehim ta' estensjoni, bl-appoġġ tal-maġġoranza tar-rappreżentanti tal-partijiet wara l-laqgħa ta' Diċembru 2014 ħarġet proposta ġdida għal ftehim ta' estensjoni. Is-soluzzjoni proposta kienet li l-estensjoni għandha tidħol fis-seħħ hekk kif minn tal-inqas tliet partijiet ikunu taw il-kunsens tagħhom li jkunu marbuta. Erba' partijiet (Franza, il-Ġappun, il-Korea t'Isfel u l-Istati Uniti tal-Amerka) indikaw li kienu kapaċi u lesti li jagħtu l-kunsens tagħhom li jintrabtu sat-28 ta' Frar 2015, jew anke qabel dik id-data, biex b'hekk il-Ftehim ta' Estensjoni jkun jista' jidħol fis-seħħ sa dik id-data.

               Il-partijiet l-oħra qisu li, skont il-paragrafu 3 tal-Artikolu XII tal-Ftehim Qafas eżistenti, il-firma tal-partijiet kollha sa dik id-data (kemm jekk tkun teħtieġ aċċettazzjoni sussegwenti, jew le) tkun tindika l-kunsens tagħhom għall-estensjoni. L-aġent ta' implimentazzjoni tal-Euratom indika li ma setax jaqbel ma' dan il-metodu ta' kunsens. Il-partijiet l-oħra aċċettaw bħala suffiċjenti, ittra mill-aġent ta' implimentazzjoni tal-Euratom lis-segretarjat tad-depożitarju li tindika l-appoġġ għall-proċedura ta' estensjoni mogħti mill-partijiet l-oħra.

               Fis-26 ta' Frar 2015, erba' firmatarji ffirmaw il-Ftehim ta' Estensjoni mehmuż. Dan jista' jiġi ffirmat f'isem il-Euratom hekk kif il-Kunsill japprova t-tiġdid tiegħu.

               Il-Kummissjoni tqis id-deċiżjoni dwar it-tiġdid tal-Ftehim Qafas bħala waħda sinifikanti u għalhekk, bl-aġent ta' implimentazzjoni tagħha, armonizzat il-pożizzjoni tagħha ma' dik ta' Franza. (Sadanittant, ir-Renju Unit irtira bħala parti separata għall-Ftehim iżda, bħall-Istati Membri l-oħra, għadu parti mill-Euratom).

               Il-Kummissjoni tqis li t-tiġdid propost tal-Ftehim Qafas huwa aċċettabbli għall-Komunità u għalhekk qed tippreżenta din ir-rakkomandazzjoni għal Deċiżjoni tal-Kunsill skont it-tieni paragrafu tal-Artikolu 101 tat-Trattat Euratom.

               It-tiġdid tal-Ftehim jeħtieġ l-approvazzjoni tal-Kunsill, peress li l-Ftehim se jkompli jistabbilixxi kundizzjonijiet ċari li jirregolaw il-kooperazzjoni fir-riċerka fil-GIF. Barra minn hekk, il-perjodu ta' tiġdid ikopri aktar minn żewġ Programmi ta' Riċerka u Taħriġ tal-Euratom, għalhekk hemm bżonn ta' mill-inqas żewġ Deċiżjonijiet tal-Kunsill biex jiggwidaw il-parteċipazzjoni tal-Euratom fil-GIF skont ir-regolamenti tal-Kunsill dwar il-Programmi eżistenti u futuri ta' Riċerka u Taħriġ tal-Euratom.

               Il-parteċipazzjoni tal-Euratom fil-GIF għandha tibqa' fil-kamp ta' applikazzjoni tar-Regolamenti tal-Kunsill dwar il-Programmi ta' Riċerka u Taħriġ tal-Euratom. Kif iddikjarat fil-Karta tal-GIF, kull Membru se jiddetermina, b'mod individwali, in-natura tal-parteċipazzjoni tiegħu fl-attivitajiet tal-GIF.

               Ir-Regolament tal-Kunsill (Euratom) Nru 1314/2013 dwar il-Programm ta' Riċerka u Taħriġ tal-Komunità Ewropea tal-Enerġija Atomika (2014-2018) li jikkumplementa l-Programm Qafas għar-Riċerka u l-Innovazzjoni Orizzont 2020, jipprevedi espressament li l-aġent ta' implimentazzjoni jkompli bl-attivitajiet tiegħu skont il-Ftehim Qafas tal-GIF. B'referenza għall-"azzjonijiet diretti tal-JRC", fit-taqsima l-"Attivitajiet neċessarji biex jinkisbu l-objettivi tal-programm", l-Anness I tar-Regolament jiddikjara li:

               "Bħala l-Aġent ta' Implimentazzjoni tal-Euratom għall-Forum Internazzjonali tal-Ġenerazzjoni IV (GIF), il-JRC ser ikompli jikkoordina l-kontribuzzjoni tal-Komunità għal GIF".

               B'referenza għall-Euratom, fit-taqsima "Kooperazzjoni internazzjonali ma' pajjiżi terzi u organizzazzjonijiet internazzjonali" jiddikajara li:

               "Il-kooperazzjoni internazzjonali fir-riċerka nukleari u l-innovazzjoni, ibbażata fuq miri kondiviżi u fiduċja reċiproka, trid tkompli, bil-għan li tipprovdi benefiċċji ċari u sinifikanti għall-Unjoni u l-ambjent tagħha. Bħala kontribuzzjoni għall-kisba tal-objettivi speċifiċi stipulati fl-Artikolu 3, il-Komunità ser tfittex li tirrinforza l-kompetenza xjentifika u teknika tal-Unjoni permezz tal-ftehimiet internazzjonali ta' kooperazzjoni u li tippromwovi l-aċċess tal-industrija nukleari tal-Unjoni għas-swieq ġodda emerġenti. L-attivitajiet internazzjonali ta' kooperazzjoni ser ikunu promossi permezz ta' oqfsa multilaterali (bħal IAEA, OECD, ITER, GIF) ...".

               Għalhekk, it-tiġdid tal-Ftehim Qafas jidher li tqis bħala deċiżjoni xierqa fil-qafas tal-kontribuzzjoni tal-Euratom għall-programm Orizzont 2020.

               Fid-dawl ta' dan kollu, il-Kummissjoni tipproponi li bl-applikazjzoni tat-tieni paragrafu tal-Artikolu 101 tat-Trattat Euratom, il-Kunsill jadotta l-abbozz mehmuż ta' rakkomandazzjoni għal Deċiżjoni tal-Kunsill li tapprova t-tiġdid tal-parteċipazzjoni tal-Euratom fil-Ftehim Qafas tal-GIF u tawtorizzah jiffirma l-Ftehim ta' Estensjoni mehmuż.

               4.IMPLIKAZZJONI BAĠITARJA [fejn meħtieġa]

               [Mhux applikabbli]

               5.ELEMENTI FAKULTATTIVI [fejn meħtieġa]

               [Mhux applikabbli]

               Rakkomandazzjoni għal

               DEĊIŻJONI TAL-KUNSILL

               li tapprova t-tiġdid tal-parteċipazzjoni tal-Komunità Ewropea tal-Enerġija Atomika (Euratom) fil-Ftehim Qafas għall-kollaborazzjoni internazzjonali fir-riċerka u l-iżvilupp ta' sistemi ta' enerġija nukleari tal-Ġenerazzjoni IV

               IL-KUNSILL TAL-UNJONI EWROPEA,

               Wara li kkunsidra t-Trattat li jistabbilixxi l-Komunità Ewropea tal-Enerġija Atomika (Euratom) u b'mod partikolari t-tieni paragrafu tal-Artikolu 101 tiegħu,

               Wara li kkunsidra r-rakkomandazzjoni mill-Kummissjoni Ewropea,

               Billi:

               (1)Il-Forum Internazzjonali tal-Ġenerazzjoni IV (GIF) huwa qafas għall-kooperazzjoni internazzjonali fir-riċerka u l-iżvilupp, imniedi fl-2001 fuq inizjattiva tal-Istati Uniti tal-Amerka. L-għan tiegħu huwa li jingħaqdu l-isforzi biex jiġu żviluppati disinni ġodda ta' sistemi ta' enerġija nukleari li se jipprovdu provvista affidabbli ta' enerġija, filwaqt li jindirizzaw is-sikurezza nukleari, it-tnaqqis tal-iskart, in-nonproliferazzjoni u t-tħassib pubbliku, b'mod sodisfaċenti.

               (2)It-tiġdid tal-parteċipazzjoni tal-Euratom għal dan il-Ftehim Qafas huwa indipendenti minn kull deċiżjoni dwar il-kamp ta' applikazzjoni tal-parteċipazzjoni fid-diversi sistemi tal-GIF u fl-Arranġamenti relatati għall-Proġett. Il-Euratom se tiddetermina b'mod individwali, in-natura tal-kontribuzzjoni tagħha (intellettwali u finanzjarja) fl-attivitajiet tal-GIF.

               (3)Fit-30 ta' Lulju 2003, abbażi tad-Deċiżjoni tal-Kummissjoni C(2002) 4287, il-Euratom issieħbet fil-GIF billi ffirmat il-Karta tagħha, li l-firmatarji inizjali kienu ffirmaw fl-2001. Wara d-Deċiżjoni tal-Kummissjoni C(2011) 4504, l-adeżjoni tal-Euratom għall-Karta tal-GIF, ta' tul ta' żmien inizjali ta' 10 snin, ġiet estiża għal perjodu illimitat, suġġett għall-irtirar bil-kunsens unanimu tal-Istati Membri tal-UE. Kull membru tal-GIF (inkluża l-Euratom) jista' jirtira ruħu billi javża bil-miktub 90 jum qabel l-irtirar. Peress li l-Karta ma tipprevedi l-ebda skambju finanzjarju jew allokazzjoni baġitarja speċjali bejn il-partijiet, din taqa' fil-kamp ta' applikazzjoni tat-tielet paragrafu tal-Artikolu 101 tat-Trattat Euratom.

               (4)Sabiex tiġi implimentata l-Karta tal-GIF, il-firmatarji kkonkludew Ftehim Qafas legalment vinkolanti fost il-Membri tal-Forum Internazzjonali tal-Ġenerazzjoni IV għall-kollaborazzjoni internazzjonali fir-riċerka u l-iżvilupp ta' sistemi ta' enerġija nukleari tal-Ġenerazzjoni IV, li jistabbilixxi l-kundizzjonijiet għall-kooperazzjoni u l-arranġamenti sussegwenti ta' sistemi u proġetti.

               (5)Skont id-Deċiżjoni tal-Kunsill 14929/05 tal-20 ta' Diċembru 2005, segwita bid-Deċiżjoni tal-Kummissjoni C(2006)7 tat-12 ta' Jannar 2006, adottata skont it-tieni paragrafu tal-Artikolu 101 tat-Trattat Euratom, il-Euratom aderixxiet ukoll għall-Ftehim Qafas fl-24 ta' Jannar 2006, meta l-Kummissajru debitament awtorizzat iffirma strument ta' adeżjoni (li ġie ddepożitat mal-Organizzazzjoni għall-Kooperazzjoni u l-Iżvilupp Ekonomiċi, f'Pariġi fl-10 ta' Frar 2006). Iċ-Ċentru Konġunt tar-Riċerka kien ikkonfermat bħala l-koordinatur tal-parteċipazzjoni tal-Euratom fil-GIF u għalhekk jirrappreżenta l-Euratom bħala "l-aġent ta' implimentazzjoni" tagħha, skont l-Artikolu III.2 tal-Ftehim Qafas.

               (6)Il-Ftehim Qafas daħal fis-seħħ fit-28 ta' Frar 2005 għal perjodu ta' 10 snin u ġie estiż fis-26 ta' Frar 2015, meta erba' partijiet taw il-kunsens tagħhom biex ikunu marbuta bil-Ftehim ta' Estensjoni mhemuż. Dan jikkonforma mal-proċedura ta' estensjoni speċifika prevista mill-Ftehim Qafas innifsu. Għalhekk, il-Euratom u l-firmatarji l-oħra li ma setgħux ilestu fil-ħin il-proċeduri ta' approvazzjoni interni tagħhom, issa jistgħu jġeddu l-parteċipazzjoni b'firma li ssir aktar tard fiż-żmien.

               (7)Għalhekk, għandu jiġu approvat it-tiġdid mill-Kummissjoni, f'isem il-Euratom, tal-Ftehim Qafas bl-iffirmar tal-Ftehim ta' Estensjoni skont il-proċedura ta' estensjoni speċifika.

               ADOTTA DIN ID-DEĊIŻJONI:

               Artikolu uniku

               It-tiġdid mill-Kummissjoni, f'isem il-Komunità Ewropea tal-Enerġija Atomika, tal-Ftehim Qafas għall-kollaborazzjoni internezzjonali fir-riċerka u l-iżvilupp ta' sistemi ta' enerġija nukleari tal-Ġenerazzjoni IV, bl-iffirmar tal-Ftehim ta' Estensjoni, huwa b'dan approvat. It-test tal-Ftehim ta' Estensjoni huwa mehmuż ma' din id-Deċiżjoni.

               Magħmul fi Brussell,

                     Għall-Kunsill

                     Il-President

    ---documentbreak---

               IL-KUMMISSJONI EWROPEA
            Brussell, 29.10.2015
            COM(2015) 547 final
            ANNESS
            Ftehim li jestendi l-Ftehim Qafas għall-kollaborazzjoni internazzjonali fir-riċerka u l-iżvilupp ta' sistemi ta' enerġija nukleari tal-Ġenerazzjoni IV
            tar-
            Rakkomandazzjoni għal Deċiżjoni tal-Kunsill
            li tapprova t-tiġdid tal-parteċipazzjoni tal-Komunità Ewropea tal-Enerġija Atomika (Euratom) fil-Ftehim Qafas għall-kollaborazzjoni internazzjonali fir-riċerka u l-iżvilupp ta' sistemi ta' enerġija nukleari tal-Ġenerazzjoni IV]

               ANNESS

               Ftehim li jestendi l-Ftehim Qafas għall-kollaborazzjoni internazzjonali fir-riċerka u l-iżvilupp ta' sistemi ta' enerġija nukleari tal-Ġenerazzjoni IV

               tar-

               Rakkomandazzjoni għal Deċiżjoni tal-Kunsill

               li tapprova t-tiġdid tal-parteċipazzjoni tal-Komunità Ewropea tal-Enerġija Atomika (Euratom) fil-Ftehim Qafas għall-kollaborazzjoni internazzjonali fir-riċerka u l-iżvilupp ta' sistemi ta' enerġija nukleari tal-Ġenerazzjoni IV
                  ]

               FTEHIM LI JESTENDI L-FTEHIM QAFAS GĦALL-KOLLABORAZZJONI INTERNAZZJONALI FIR-RIĊERKA U L-IŻVILUPP TA' SISTEMI TA' ENERĠIJA NUKLEARI TAL-ĠENERAZZJONI IV

               Il-Gvern tal-Kanada, il-Komunità Ewropea tal-Enerġija Atomika, il-Gvern tar-Repubblika tal-Poplu taċ-Ċina, il-Gvern tar-Repubblika Franċiża, il-Gvern tal-Ġappun, il-Gvern tar-Repubblika tal-Korea, il-Gvern tal-Federazzjoni Russa, il-Gvern tar-Repubblika tal-Afrika t'Isfel, il-Gvern tal-Konfederazzjoni Żvizzera u l-Gvern tal-Istati Uniti tal-Amerka, kull wieħed bħala Parti tal-Ftehim Qafas għall-Kollaborazzjoni Internazzjonali fir-Riċerka u l-Iżvilupp ta' Sistemi ta' Enerġija Nukleari tal-Ġenerazzjoni IV, magħmul f'Washington fit-28 ta' Frar 2005 (minn hawn 'il quddiem imsejjaħ "Ftehim Qafas"), kollettivament imsejħa "il-Partijiet":

               FILWAQT LI TITQIES xewqthom biex ikomplu l-kollaborazzjoni ta' suċċess u ta' benefiċċju reċiproku mwettqa sal-lum skont il-Ftehim Qafas;

               FILWAQT LI JIĠI NNUTAT l-aġġornament tal-pjan direzzjonali teknoloġiku għas-Sistemi ta' Enerġija Nukleari tal-Ġenerazzjoni IV (f'Jannar 2014);

               FILWAQT LI JITFAKKAR l-Artikolu XV tal-Ftehim Qafas, li jiddikjara li kull kollaborazzjoni mibdija skont il-Ftehim Qafas iżda mhux mitmuma fl-iskadenza jew fit-terminazzjoni tal-Ftehim Qafas tista' tkompli sakemm titlesta skont id-dispożizzjonijiet tal-Ftehim Qafas; u

               FILWAQT LI JAĠIXXU skont il-paragrafu 3 tal-Artikolu XII tal-Ftehim Qafas,

               B'DAN JIFTIEHMU KIF ĠEJ:

               Artikolu I

               Estensjoni tal-Ftehim Qafas

               Soġġetta għall-paragrafu 5 tal-Artikolu XII tal-Ftehim Qafas, il-Ftehim Qafas għandu jiġi estiż għal perjodu ta' għaxar (10) snin, sat-28 ta' Frar 2025.

               Artikolu II

               Iffirmar u Dħul fis-Seħħ

               1. Dan il-Ftehim għandu jidħol fis-seħħ, għal dawk il-Partijiet li taw il-kunsens tagħhom biex ikunu marbuta, fid-data meta tliet Partijiet ikunu indikaw il-kunsens tagħhom biex ikunu marbuta.

               2. Il-Partijiet għandhom jindikaw il-kunsens tagħhom biex ikunu marbuta b'firma li ma tkunx suġġetta għall-aċċettazzjoni jew b'firma li tkun suġġetta għall-aċċettazzjoni segwita bid-depożitu ta' strument ta' aċċettazzjoni mad-Depożitarju.

               3. Għal Parti li tagħti l-kunsens tagħha biex tkun marbuta wara d-data tad-dħul fis-seħħ ta' dan il-Ftehim, dan il-Ftehim għandu jidħol fis-seħħ fir-rigward ta' dik il-Parti, fid-data tal-firma tiegħu li ma tkunx suġġetta għall-aċċettazzjoni jew fid-data tad-depożitu tal-istrument ta' aċċettazzjoni tiegħu mad-Depożitarju.

               4. Il-Partijiet beħsiebhom, f'konformità mal-Artikolu XV tal-Ftehim Qafas, ikomplu skont id-dispożizzjonijiet tal-Ftehim Qafas, il-kollaborazzjoni mibdija iżda mhux mitmuma sat-28 ta' Frar 2015, ma' dawk il-Partijiet tal-Ftehim Qafas li għalihom dan il-Ftehim ma daħalx fis-seħħ sat-28 ta' Frar 2015.

               Artikolu III

               Depożitarju

               L-oriġinal ta' dan il-Ftehim għandu jiġi ddepożitat mas-Segretarju Ġenerali tal-Organizzazzjoni għall-Kooperazzjoni u l-Iżvilupp Ekonomiċi.

               B'XHIEDA TA' DAN, il-firmatarji, debitament awtorizzati, iffirmaw dan il-Ftehim.

               MAGĦMUL f'oriġinal wieħed, bl-Ingliż u bil-Franċiż, fejn kull test huwa ugwalment awtentiku.

               GĦALL-GVERN TAL-KANADA:

               Data:

               GĦALL-KOMUNITÀ EWROPEA TAL-ENERĠIJA ATOMIKA:

               Data:

               GĦALL-GVERN TAR-REPUBBLIKA TAL-POPLU TAĊ-ĊINA:

               Data:

               GĦALL-GVERN TAR-REPUBBLIKA FRANĊIŻA:

               Data:

               GĦALL-GVERN TAL-ĠAPPUN:

               Data:

               GĦALL-GVERN TAR-REPUBBLIKA TAL-KOREA:

               Data:

               GĦALL-GVERN TAL-FEDERAZZJONI RUSSA:

               Data:

               GĦALL-GVERN TAR-REPUBBLIKA TAL-AFRIKA T'ISFEL:

               Data:

               GĦALL-GVERN TAL-KONFEDERAZZJONI ŻVIZZERA

               Data:

               GĦALL-GVERN TAL-ISTATI UNITI TAL-AMERKA:

               Data:


               IL-KUMMISSJONI EWROPEA
            Brussell, 18.5.2016
            COM(2016) 296 final
            Rakkomandazzjoni għal
            DEĊIŻJONI TAL-KUNSILL
            li tħassar id-Deċiżjoni 2010/289/UE dwar l-eżistenza ta' żbilanċ eċċessiv fis-Slovenja

               Rakkomandazzjoni għal

               DEĊIŻJONI TAL-KUNSILL

               li tħassar id-Deċiżjoni 2010/289/UE dwar l-eżistenza ta' żbilanċ eċċessiv fis-Slovenja

               IL-KUNSILL TAL-UNJONI EWROPEA,

               Wara li kkunsidra t-Trattat dwar il-Funzjonament tal-Unjoni Ewropea, u b'mod partikolari l-Artikolu 126(12) tiegħu,

               Wara li kkunsidra r-rakkomandazzjoni tal-Kummissjoni,

               Billi:

               (1)Fit-2 ta' Diċembru 2009, wara li saret rakkomandazzjoni mill-Kummissjoni, il-Kunsill iddeċieda, bid-Deċiżjoni 2010/289/UE
                  1
               , f'konformità mal-Artikolu 126(6) tat-Trattat, li kien jeżisti defiċit eċċessiv fis-Slovenja. Il-Kunsill innota li d-defiċit tal-gvern ippjanat għall-2009 kien ta’ 5,9 % u għalhekk iktar mill-valur referenzjarju ta' 3 % tal-PDG skont it-Trattat. Id-dejn gross tal-gvern kien mistenni li jilħaq l-34,2 % tal-PDG fl-2009, għalhekk 'l isfel mill-valur referenzjarju ta' 60 % tal-PDG skont it-Trattat.

               (2)Fl-istess data, skont l-Artikolu 126(7) tat-Trattat u l-Artikolu 3(4) tar-Regolament tal-Kunsill (KE) Nru 1467/97, il-Kunsill, abbażi ta' rakkomandazzjoni mill-Kummissjoni, bagħat rakkomandazzjoni lis-Slovenja bl-għan li s-sitwazzjoni tad-defiċit eċċessiv tinġieb fi tmiemha sa mhux aktar tard mill-2013. Ir-rakkomandazzjoni tal-Kunsill ġiet ippubblikata.

               (3)Fil-21 ta' Ġunju 2013, il-Kunsill qies li s-Slovenja kienet ħadet azzjoni effettiva bi qbil mar-Rakkomandazzjoni tal-Kunsill tat-2 ta' Diċembru 2009 skont l-Artikolu126(7) tat-Trattat, iżda li kienu seħħew ċerti avvenimenti ekonomiċi negattivi u mhux mistennija b'konsegwenzi ta' żvantaġġ kbir għall-finanzi tal-gvern wara l-adozzjoni tar-rakkomandazzjoni oriġinali. Għaldaqstant, il-Kunsill, wara rakkomandazzjoni mill-Kummissjoni, qies li l-kundizzjonijiet previsti fl-Artikolu 3(5) tar-Regolament (KE) Nru 1467/97 kienu ssodisfati, u ħareġ takkomandazzjoni ġdida lis-Slovenja skont l-Artikolu 126(7) tat-Trattat, bl-għan li s-sitwazzjoni ta' defiċit eċċessiv tinġieb fi tmiemha sal-2015. Ir-rakkomandazzjoni l-ġdida tal-Kunsill ġiet ippubblikata.

               (4)Fil-5 ta’ Marzu 2014, f’konformità mal-Artikolu 11(2) tar-Regolament (UE) Nru 473/2013, fid-dawl tar-riskji biex tinkiseb korrezzjoni fit-tul tad-defiċit eċċessiv sal-2015, il-Kummissjoni ħarġet rakkomandazzjoni lis-Slovenja bl-għan li tittieħed l-azzjoni meħtieġa biex tiżgura konformità sħiħa mar-rakkomandazzjoni tal-Kunsill tal-21 ta’ Ġunju 2013, b’mod partikolari billi tissodisfa l-isforz fiskali rrakkomandat mill-Kunsill.

               (5)Skont l-Artikolu 4 tal-Protokoll dwar il-proċedura ta’ defiċit eċċessiv anness mat-Trattati, il-Kummissjoni tipprovdi d-dejta għall-implimentazzjoni ta' din il-proċedura. Bħala parti mill-applikazzjoni ta' dan il-Protokoll, l-Istati Membri għandhom jirrappurtaw dejta dwar id-defiċit u d-dejn tal-gvern tagħhom kif ukoll dwar varjabbli assoċjati oħra darbtejn fis-sena, jiġifieri qabel l-1 ta' April u qabel l-1 ta' Ottubru, skont l-Artikolu 3 tar-Regolament tal-Kunsill (KE) Nru 479/2009
                  2
               .

               (6)Il-Kunsill għandu jieħu deċiżjoni biex iħassar id-deċiżjoni dwar l-eżistenza ta' defiċit eċċessiv fuq il-bażi tad-dejta notifikata. Barra minn hekk, deċiżjoni dwar l-eżistenza ta’ defiċit eċċessiv għandha titħassar biss jekk it-tbassir tal-Kummissjoni jindika li d-defiċit ma jkunx se jaqbeż it-3 % tal-livell limitu tal-PDG tul il-perjodu ta’ tbassir
                  3
               .

               (7)Abbażi tad-dejta pprovduta mill-Kummissjoni (Eurostat) skont l-Artikolu 14 tar-Regolament (KE) Nru 479/2009, wara n-notifika ta' April 2016 mis-Slovenja, u abbażi tal-Programm ta' Stabbiltà tal-2016 u t-tbassir tar-rebbiegħa 2016 tal-Kummissjoni, il-konklużjonijiet li ġejjin huma ggarantiti:

               –Wara li laħaq l-ogħla livell tiegħu ta' 15,0 % tal-PDG fl-2013, id-defiċit tal-gvern naqas għal 5,0 % tal-PDG fl-2014 u laħaq it-2,9 % tal-PDG fl-2015. It-tnaqqis tad-defiċit fl-2015 kien prinċipalment xprunat minn nonrikorrenza ta' miżuri ta' darba li affettwaw id-defiċit fl-2014 (1,1% tal-PDG) u minn żieda sinifikanti fid-dħul kurrenti (ta' 1,4% tal-PDG) li aktar milli pattew għaż-żieda fl-infiq kurrenti (b'0,2 % tal-PDG) u fin-nefqa kapitali fissa grossa (b'0,2 % tal-PDG) spjegata b'rata ogħla ta' assorbiment ta' fondi tal-UE.

               –Il-programm ta' stabbiltà għall-perjodu 2016-19, ippreżentat mill-gvern Sloven fit-28 ta' April 2016, jippjana li d-defiċit tal-gvern jinżel għal 2,2% tal-PDG fl-2016, u għal 1,6 % tal-PDG fl-2016. It-tbassir tar-rebbiegħa 2016 tal-Kummissjoni jbassar defiċit ta' 2,4 % tal-PDG fl-2016, u ta' 2,1 % tal-PDG fl-2017. Għalhekk, id-defiċit mistenni li jibqa' taħt il-valur referenzjarju ta' 3 % tal-PDG skont it-Trattat matul il-perjodu ta' tbassir.

               –Il-bilanċ strutturali, li huwa l-bilanċ tal-gvern ġenerali aġġustat għaċ-ċiklu ekonomiku u nett minn miżuri ta' darba u miżuri temporanji oħrajn, mar għall-agħar b'0,7 % tal-PDG tul il-perjodu 2013-2015.

               –Il-proporzjon tad-dejn mal-PDG żdied għal 83,2 % tal-PDG fl-2015, minn 71 % tal-PDG fl-2013, minħabba aġġustament bejn il-fondi u l-flussi u infiq ta' darba li żied id-dejn. It-tbassir tar-rebbiegħa 2016 tal-Kummissjoni jipprevedi li d-dejn gross tal-gvern jilħaq il-quċċata tiegħu fl-2015 u jonqos għal 78 % tal-PGD fl-2017 minħabba tnaqqis fir-riżervi ta’ likwidità.

               (8)Mill-2016, li hija s-sena ta' wara dik li fiha saret il-korrezzjoni tad-defiċit eċċessiv, is-Slovenja hija soġġetta għall-parti preventiva tal-Patt ta' Stabbiltà u Tkabbir, u għandha timxi lejn l-objettiv tat-terminu l-medju tagħha b'pass xieraq, inkluż billi tirrispetta l-livell referenzjarju tal-infiq, u tikkonforma mal-kriterju tad-dejn skont l-Artikolu2(1a) tar-Regolament (KE) Nru 1467/97. F'dan il-kuntest, jidher li hemm ir-riskju ta' xi devjazzjoni mill-aġġustament meħtieġ ta' 0,6 % tal-PDG lejn l-objettiv ta' terminu medju fl-2016. Fl-2017, taħt politiki mingħajr tibdil, jidher li hemm ir-riskju ta' xi devjazzjoni mill-aġġustament rakkomandat ta' 0,6 % tal-PDG lejn l-objettiv ta' terminu medju. Is-Slovenja hija mbassra li tkun konformi mar-regola tad-dejn tranżizzjonali fl-2016 u ġeneralment konformi fl-2017. Għalhekk, se jinħtieġu iktar miżuri fl-2016 u l-2017.

               (9)F’konformità mal-Artikolu 126(12) tat-Trattat, Deċiżjoni tal-Kunsill dwar l-eżistenza ta’ defiċit eċċessiv għandha titħassar meta, fil-fehma tal-Kunsill, tkun saret korrezzjoni tad-defiċit eċċessiv fl-Istat Membru kkonċernat.

               (10)Fil-fehma tal-Kunsill, id-defiċit eċċessiv fis-Slovenja ġie kkoreġut, u għaldaqstant id-Deċiżjoni 2010/289/UE għandha titħassar,

               ADOTTA DIN ID-DEĊIŻJONI:

               Artikolu 1

               Minn valutazzjoni globali jsegwi li s-sitwazzjoni ta' defiċit eċċessiv fis-Slovenja ġiet ikkoreġuta.

               Artikolu 2

               Id-Deċiżjoni 2010/289/UE hija b'dan imħassra.

               Artikolu 3

               Din id-Deċiżjoni hija indirizzata lir-Repubblika tas-Slovenja.

               Magħmul fi Brussell,

                     Għall-Kunsill

                     Il-President

                     (1)
                  Id-Deċiżjoni tal-Kunsill 2010/289/UE tat-2 ta' Diċembru 2009 dwar l-eżistenza ta' żbilanċ eċċessiv fis-Slovenja (ĠU L 125, 21.5.2010, p. 46).

                     (2)
                  Ir-Regolament tal-Kunsill (KE) Nru 479/2009 tal-25 ta’ Mejju 2009 dwar l-applikazzjoni tal-Protokoll dwar il-proċedura tal-iżbilanċ eċċessiv anness mat-Trattat li jistabbilixxi l-Komunità Ewropea (ĠU L 145, 10.6.2009, p. 1).

                     (3)
                  B'konformità mal-Ispeċifikazzjonijiet dwar l-implimentazzjoni tal-Patt ta' Stabbiltà u Tkabbir u l-Linji Gwida dwar il-format u l-kontenut ta' Programmi ta' Stabbiltà u Konverġenza.


               IL-KUMMISSJONI EWROPEA
            Brussell, 28.2.2012
            COM(2012) 67 final
            This document was downgraded/declassifiedDate : 25.08.2017By : K. VandenbergheAuthority : DG RTD
            Rakkomandazzjoni għal
            DEĊIŻJONI TAL-KUNSILL
            li tawtorizza l-ftuħ ta' negozjati dwar ftehim għal kooperazzjoni xjentifika u teknoloġika bejn il-Komunità Ewropea tal-Enerġija Atomika minn naħa waħda, u l-Konfederazzjoni Svizzera, min-naħa l-oħra għall-Programm ta' Qafas tal-Komunità Ewropea tal-Enerġija Atomika (Euratom) għar-riċerka nukleari u l-attivitajiet ta' taħriġ (2012-2013)

               MEMORANDUM TA' SPJEGAZZJONI

               1.B’ittra tal-14 ta’ Marzu 2011, l-Isvizzera esprimiet l-interess tagħha li tassoċja ruħha mal-Programm Qafas tal-Komunità Ewropea tal-Enerġija Atomika (Euratom) għar-riċerka nukleari u l-attivitajiet tat-taħriġ (2012-2013)
                  1
               .

               2.Il-Konfederazzjoni Svizzera (minn hawn ’il quddiem l-Isvizzera) ilha assoċjata mal-qasam tematiku tal-fużjoni tal-programmi qafas Euratom mill-1979 abbażi tal-Ftehim ta' Kooperazzjoni tal-1978, bejn il-Komunità Ewropea tal-Enerġija Atomika u l-Konfederazzjoni Svizzera fil-qasam tal-fużjoni termonukleari kkontrollata u l-fiżika tal-plażma
                  2
               .

               3.Fit-8 ta' Jannar 1986, il-Kunsill u l-Kummissjoni kkonkludew Ftehim Qafas dwar il-kooperazzjoni xjentifika u teknika bejn il-Komunità Ewropea u l-Komunità Ewropea tal-Enerġija Atomika, u l-Konfederazzjoni Svizzera (minn hawn ’il quddiem l-Isvizzera)
                  3
               . L-Artikolu 6 tal-Ftehim Qafas jiddikjara li l-kooperazzjoni xjentifika u teknika għandha titwettaq permezz ta’ ftehimiet xierqa.

               4.L-Isvizzera assoċjat ruħha mas-Seba' Programm Qafas tal-Komunità Ewropea tal-Enerġija Atomika (Euratom) dwar ir-riċerka nukleari u l-attivitajiet ta’ taħriġ (2007-2011)
                  4
                abbażi ta’ ftehim dwar kooperazzjoni xjentifika u teknoloġika li ġie ffirmat fil-25 ta’ Ġunju 2007, b’effett mill-1 ta’ Jannar 2007. Dan il-ftehim kien mingħajr preġudizzju għat-termini tal-Ftehim ta’ Kooperazzjoni tal-1978, bejn il-Konfederazzjoni Svizzera u l-Komunità Ewropea tal-Enerġija Atomika fil-qasam tal-fużjoni termonukleari kkontrollata u l-fiżika tal-plażma.

               5.Fis-7 ta’ Marzu 2011, il-Kummissjoni ssottomettiet proposta dwar il-pakkett leġiżlattiv rigward il-Programm Qafas tal-Komunità Ewropea tal-Enerġija Atomika (Euratom) għal riċerka nukleari u attivitajiet ta’ taħriġ (2012-2013)
                  5
               .

               6.Fir-rigward tal-attivitajiet ta' riċerka tal-Euratom dwar l-enerġija, saru diskussjonijiet esploratorji sabiex jidentifikaw il-potenzjal tar-riċerka u l-interess reċiproku tal-assoċjazzjoni tal-Isvizzera mal-programm qafas ta' riċerka tal-Euratom (2012-2013).

               7.Fid-dawl ta' dan ta' hawn fuq, il-Kummissjoni tirrakkomanda li l-Kunsill jawtorizza lill-Kummissjoni biex tinnegozja, skont l-Artikolu 101(2) tat-Trattat Euratom, mal-Konfederazzjoni Svizzera l-ftehim dwar il-kooperazzjoni xjentifika u teknoloġika bejn il-Komunità Ewropea tal-Enerġija Atomika minn naħa waħda, u l-Konfederazzjoni Svizzera min-naħa l-oħra, li jassoċja l-Konfederazzjoni Svizzera mal-Programm ta’ Qafas tal-Komunità Ewropea tal-Enerġija Nukleari (Euratom) għar-riċerka nukleari u l-attivitajiet ta' taħriġ (2012-2013).

               Rakkomandazzjoni għal

               DEĊIŻJONI TAL-KUNSILL

               li tawtorizza l-ftuħ ta' negozjati dwar ftehim għal kooperazzjoni xjentifika u teknoloġika bejn il-Komunità Ewropea tal-Enerġija Atomika minn naħa waħda, u l-Konfederazzjoni Svizzera, min-naħa l-oħra għall-Programm ta' Qafas tal-Komunità Ewropea tal-Enerġija Atomika (Euratom) għar-riċerka nukleari u l-attivitajiet ta' taħriġ (2012-2013)

               IL-KUNSILL TAL-UNJONI EWROPEA

               Wara li kkunsidra t-Trattat li jistabbilixxi l-Komunità Ewropea tal-Enerġija Atomika u b’mod partikolari t-tieni paragrafu tal-Artikolu 101 tiegħu;

               Wara li kkunsidra d-Deċiżjoni tal-Kunsill tad-19 ta’ Diċembru 2011 dwar il-Programm Qafas tal-Komunità Ewropea tal-Enerġija Atomika għar-riċerka nukleari u l-attivitajiet ta’ taħriġ (2012 - 2013)
                  6
               ;

               Wara li kkunsidra d-Deċiżjoni tal-Kunsill tad-19 ta’ Diċembru 2011 li tikkonċerna l-programm speċifiku, li għandu jitwettaq permezz ta’ azzjonijiet indiretti, li jimplimentaw il-Programm Qafas tal-Komunità Ewropea tal-Enerġija Atomika għar-riċerka nukleari u l-attivitajiet ta’ taħriġ (2012 - 2013)
                  7
               ;

               Wara li kkunsidra d-Deċiżjoni tal-Kunsill tad-19 ta’ Diċembru 2011 dwar il-programm speċifiku, li għandu jitwettaq permezz ta’ azzjonijiet diretti miċ-Ċentru Konġunt għar-Riċerka, li jimplimentaw il-Programm ta’ Qafas tal-Komunità Ewropea tal-Enerġija Atomika għar-riċerka nukleari u l-attivitajiet ta’ taħriġ (2012 - 2013)
                  8
               ;

               Wara li kkunsidra r-Regolament tal-Kunsill tad-19 ta’ Diċembru 2011 li jistabbilixxi r-regoli għall-parteċipazzjoni ta’ impriżi, ċentri ta’ riċerka u universitajiet f’azzjonijiet indiretti taħt il-Programm Qafas tal-Komunità Ewropea tal-Enerġija Atomika u għat-tixrid tar-riżultati ta' riċerka (2012 - 2013)
                  9
               ;

               Wara li kkunsidra r-rakkomandazzjoni mill-Kummissjoni;

               BILLI

               (1)Il-Konfederazzjoni Svizzera esprimiet l-interess tagħha li tassoċja ruħha mal-Programm Qafas tal-Komunità Ewropea tal-Enerġija Atomika dwar ir-riċerka nukleari u l-attivitajiet ta’ taħriġ (2012 - 2013);

               (2)Huwa fl-interess tal-Kummissjoni li tassoċja l-Konfederazzjoni Svizzera mal-Programm Qafas tal-Komunità Ewropea tal-Enerġija Atomika għar-riċerka nukleari u l-attivitajiet ta' taħriġ (2012-2013);

               ADOTTA DIN ID-DEĊIŻJONI:

               Artikolu 1

               Il-Kummissjoni b'dan qed tiġi awtorizzata tinnegozja ftehim f'isem il-Komunità Ewropea tal-Enerġija Atomika għal kooperazzjoni xjentifika u teknoloġika bejn il-Komunità Ewropea tal-Enerġija Atomika minn naħa waħda, u l-Konfederazzjoni Svizzera, min-naħa l-oħra, li jassoċja l-Konfederazzjoni Svizzera mal-Programm Qafas tal-Komunità Ewropea tal-Enerġija Atomika għar-riċerka nukleari u l-attivitajiet ta’ taħriġ (2012-2013).

               Artikolu 2

               In-negozjati għandhom jitwettqu abbażi tad-direttivi ta' negozjar stabbiliti fl-Anness.

               Artikolu 3

               Il-Kummissjoni għandha żżomm lill-Kunsill infurmat dwar l-istat tal-progress tan-negozjati.

               Artikolu 4

               Din id-deċiżjoni hija indirizzata lill-Kummissjoni.

               Magħmul fi Brussell,

                     Għall-Kunsill

                     Il-President

               ANNESS

               DIRETTIVI TA' NEGOZJAR

               1. Il-ftehim għal kooperazzjoni xjentifika u teknoloġika bejn il-Komunità Ewropea tal-Enerġija Atomika (minn hawn 'il quddiem "Euratom"), minn naħa waħda, u l-Konfederazzjoni Svizzera, min-naħa l-oħra (minn hawn 'il quddiem "il-Ftehim"), se jipprovdi għall-assoċjazzjoni tal-Konfederazzjoni Svizzera mal-Programm Qafas tal-Komunità Ewropea tal-Enerġija Atomika għar-riċerka nukleari u l-attivitajiet ta’ taħriġ (2012-2013)
                  10
               , kollu kemm hu, mingħajr preġudizzju għat-termini tal-Ftehim ta' Fużjoni tal-1978.

               2. Sabiex il-Konfederazzjoni Svizerra tkun tista' tipparteċipa, mill-aktar fis possibbli, fil-Programm Qafas tal-Euratom kollu kemm hu bħala pajjiż assoċjat, il-Ftehim għandu jipprovdi għal applikazzjoni provviżorja u retroattiva mill-1 ta' Jannar 2012. Il-Ftehim se jkun fih dispożizzjoni rigward ir-rimbors ta' fondi u konsegwenzi legali għal proġetti u attivitajiet li jinsabu għaddejjin u li nbdew matul l-applikazzjoni provviżorja, f'każ ta' nuqqas ta' konklużjoni minn waħda min-naħat.

               3. It-termini u l-kundizzjonijiet tal-Ftehim fir-rigward tal-protezzjoni tal-interessi finanzjarji tal-Euratom għandhom ikunu konformi bis-sħiħ mad-dispożizzjonijiet għall-protezzjoni tal-interessi finanzjarji tal-UE stabbiliti fil-Ftehim dwar kooperazzjoni xjentifika u teknika bejn il-Komunità Ewropea u l-Komunità Ewropea tal-Enerġija Atomika, minn naħa waħda, u l-Konfederazzjoni Svizzera, min-naħa l-oħra
                  11
               .

               4. It-termini u l-kundizzjonijiet tal-Ftehim se jkunu koerenti mar-Regolament tal-Kunsill tad-19 ta' Diċembru 2011 li jistabbilixxi r-Regoli għall-Parteċipazzjoni ta’ impriżi, ċentri ta’ riċerka u universitajiet f’azzjonijiet indiretti taħt il-Programm Qafas tal-Komunità Ewropea tal-Enerġija Atomika u għat-tixrid tar-riżultati ta' riċerka (2012-2013)
                  12
               .

               5. Il-Ftehim għandu jipprovdi għal protezzjoni xierqa tal-interessi finanzjarji li jkopru l-komunikazzjoni tad-dejta finanzjarja, l-awditi u l-investigazzjonijiet amministrattivi kontra l-frodi li jsiru fuq il-post, l-assistenza amministrattiva u l-irkupru ta' flus. Safejn ikun meħtieġ, il-Ftehim għandu jipprevedi wkoll l-eliminazzjoni ta' ostakli marbuta mat-tassazzjoni u s-sigurtà soċjali li jirriżultaw mill-parteċipazzjoni transkonfinali ta' riċerkaturi fi proġetti tar-riċerka taħt il-Ftehim, b'mod partikolari l-persunal taċ-Ċentru Konġunt għar-Riċerka rregolat mir-regolamenti tal-persunal tal-Unjoni Ewropea.

                     (1)
                  ĠU L …..

                     (2)
                  ĠU L 242, 04.09.1978, p. 2.

                     (3)
                  ĠU L 313, 22.11.1985, p. 6.

                     (4)
                  Id-Deċiżjoni tal-Kunsill 2006/970/Euratom ĠU L 400, 30.12.2006, p. 60.

                     (5)
                  COM(2011)71, COM(2011)72, COM(2011)73, COM(2011)74

                     (6)
                  Ref. Kunsill 17503/11 – għandu jiġi ppubblikat fil-ĠU

                     (7)
                  Ref. Kunsill 17504/11 – għandu jiġi ppubblikat fil-ĠU

                     (8)
                  Ref. Kunsill 17505/11 – għandu jiġi ppubblikat fil-ĠU

                     (9)
                  Ref. Kunsill 17506/11 – għandu jiġi ppubblikat fil-ĠU

                     (10)
                  Ref. Kunsill 17503/11 – għandu jiġi ppubblikat fil-ĠU

                     (11)
                  ĠU L 189, 20.07.2007, p. 24-39.

                     (12)
                  Ref. Kunsill 17506/11 – għandu jiġi ppubblikat fil-ĠU


title: Rakkomandazzjoni għal deċiżjoni tal-Kunsill li tħassar id-Deċiżjoni 2005/182/KE dwar l-eżistenza ta’ żbilanċ eċċessiv fis-Slovakkja

text:
     MT

MT        MT
 ---pagebreak---                      KUMMISSJONI TAL-KOMUNITAJIET EWROPEJ

                                                      Brussel 7.5.2008
                                                      SEG(2008) 572 finali

                                    Rakkomandazzjoni għal

                                 DEĊIŻJONI TAL-KUNSILL

     li tħassar id-Deċiżjoni 2005/182/KE dwar l-eżistenza ta’ żbilanċ eċċessiv fis-Slovakkja

                                 (preżentata mill-Kummissjoni)

MT                                                                                MT
 ---pagebreak---                                  MEMORANDUM TA’ SPJEGAZZJONI

     1.       SFOND

     L-Artikolu 104 tat-Trattat jistabbilixxi li l-Istati Membri għandhom jevitaw żbilanċi eċċessivi
     u jiffissa proċedura għall-identifikazzjoni u l-korrezzjoni tagħhom. Il-proċedura ta’ żbilanċ
     eċċessiv (PŻE) hija speċifikata aktar fir-Regolament tal-Kunsill (KE) Nru 1467/97 dwar “li
     titħaffef u li tiġi ċċarata l-implimentazzjoni tal-proċedura ta' żbilanċ eċċessiv”1, li hija parti
     mill-Patt ta' Stabbiltà u Tkabbir. Skond l-Artikolu 104(2) tat-Trattat, il-Kummissjoni għandha
     tissorvelja l-konformità mad-dixxiplina baġitarja fuq bażi ta' żewġ kriterji, jiġifieri: (a) jekk
     id-defiċit pubbliku ppjanat jew attwali jaqbiżx il-valur ta' referenza ta' 3 % tal-PGD (sakemm
     jew il-proporzjon tad-defiċit ma jkunx naqas sostanzjalment u kontinwament u jkun laħaq
     livell qrib il-valur ta' referenza; jew, alternattivament, l-eċċess fuq il-valur ta' referenza jkunx
     biss eċċezzjonali u temporanju, u l-proporzjon jibqax qrib il-valur ta' referenza); u (b) jekk id-
     dejn pubbliku jaqbiżx il-valur ta' referenza ta' 60 % tal-PGD (ħlief jekk il-proporzjon tad-dejn
     ikun qed jonqos biżżejjed u jkun qed joqrob b'ritmu sodisfaċenti lejn il-valur ta' referenza).

     Skond il-Protokoll dwar il-proċedura kontra l-iżbilanċ eċċessiv anness mat-Trattat, il-
     Kummissjoni tipprovdi d-data għall-implimentazzjoni tal-PŻE. Bħala parti mill-applikazzjoni
     ta’ dan il-Protokoll, l-Istati Membri jridu jinnotifikaw id-data dwar id-defiċits u d-dejn
     pubbliku rispettivi kif ukoll dwar fatturi varjabbli oħra marbuta ma’ dawn darbtejn fis-sena,
     jiġifieri qabel l-1 ta’ April u qabel l-1 ta’ Ottubru, skond l-Artikolu 4 tar-Regolament tal-
     Kunsill (KE) Nru 3605/93234.

     Fit-12 ta' Mejju 2004, il-Kummissjoni tat bidu għall-PŻE għas-Slovakkja, permezz ta' l-
     adozzjoni ta' rapport skond l-Artikolu 104(3), fuq bażi ta' żbilanċ pubbliku ġenerali ta' 3.6 %
     tal-PGD fl-20035. Fil-5 ta' Lulju 2004, il-Kunsill, fuq rakkomandazzjoni tal-Kummissjoni,
     iddeċieda li s-Slovakkja kellha żbilanċ żejjed skond l-Artikolu 104(6)6. Fl-istess waqt, u wkoll
     fuq il-bażi ta' rakkomandazzjoni tal-Kummissjoni, il-Kunsill indirizza r-rakkomandazzjonijiet
     skond l-Artikolu 104(7) lis-Slovakkja bil-għan li s-sitwazzjoni tad-defiċit pubbliku eċċessiv
     tintemm sa mhux aktar tard mill-20077.

     1
            ĠU L 209, 2.8.1997, p. 6. Ir-Regolament kif emendat mir-Regolament (KE) Nru 1056/2005 (ĠU L 174,
            7.7.2005, p. 5).
     2
            ĠU L 332, 31.12.1993, p. 7. Ir-Regolament kif emendat l-aħħar mir-Regolament (KE) Nru 2103/2005
            (ĠU L 337, 22.12.2005, p. 1).
     3
            In-notifika l-iżjed riċenti li ntbagħtet lis-Slovakkja tidher fuq:
            http://epp.eurostat.ec.europa.eu/portal/page?_pageid=2373,58110711&_dad=portal&_schema=portal.
     4
            Is-Slovakkja bbenefikat minn perjodu ta' tranżizzjoni għall-implimentazzjoni tad-deċiżjoni ta' l-Eurostat
            tat-2 ta' Marzu 2004 dwar il-klassifikazzjoni ta' l-iskemi tal-pensjoni ffinanzjati u bħala riżultat id-
            defiċit notifikat u d-dejn jidhru mingħajr l-ispiża nett tar-riforma tal-pensjoni ta' l-2005 tagħhom sa
            April 2006 (Stqarrija għall-Istampa ta’ l-Eurostat Nru 117/2004 tat-23 ta' Settembru 2004 dwar il-
            perjodu ta' tranżizzjoni għall-implimentazzjoni tad-deċiżjoni fl-Istqarrija għall-Istampa ta’ l-Eurostat
            Nru 30/2004 tat-2 ta' Marzu 2004). Billi d-dokumenti differenti taħt il-PŻE, inkluż b'mod partikolari r-
            rakkomandazzjoni tal-Kunsill taħt l-Artikolu 104(7) kkunsidraw bis-sħiħ l-implikazzjonijiet tad-
            deċiżjonijiet ta' l-Eurostat ta' Marzu 2004, iċ-ċifri tad-defiċit u tad-dejn ikkwotati f'dan id-dokument
            jinkludu l-ispiża tar-riforma tal-pensjoni u għalhekk jistgħu jitqabblu għal kollox.
     5
            SEG(2004) 577.
     6
            ĠU L 62, 9.3.2005, p. 16.
     7
            Id-dokumenti kollha relatati mal-PŻE mibgħuta lis-Slovakkja jinstabu fuq il-websajt:
            http://ec.europa.eu/economy_finance/sg_pact_fiscal_policy/excessive_deficit9109_en.htm.

MT                                                         2                                                            MT
 ---pagebreak---      Fir-rakkomandazzjoni taħt l-Artikolu 104(7), il-Kunsill irrakkomanda lill-awtoritajiet
     Slovakki biex "jieħdu azzjoni fil-qafas ta' żmien mezzan sabiex jilħqu l-għan tagħhom li
     jniżżlu l-iżbilanċ taħt it-3 % tal-PGD b’mod kredibbli u sostenibbli sa l-2007 l-aktar tard,
     skond ir-rotta għat-tnaqqis ta' l-iżbilanċ kif speċifikata fl-Opinjoni tal-Kunsill tal-
     5 ta’ Lulju 2004 dwar il-programm ta’ konverġenza ppreżentat f'Mejju 2004"; biex
     "jimplimentaw b'ħeġġa l-miżuri previsti fil-programm ta' konverġenza ta' Mejju 2004 b'mod
     partikolari dawk relatati għal aktar riformi tal-kura tas-saħħa proposti u aktar
     razzjonalizzazzjoni tas-settur pubbliku"; biex "iħaffef l-aġġustament fiskali jekk ir-riformi
     strutturali implimentati jwasslu għal tkabbir ogħla milli mistenni fil-programm ta'
     konverġenza ta' Mejju 2004, b'mod partikolari billi kwalunkwe dħul ogħla minn dak stipulat
     fil-baġit jiġi ddefikat primarjament għat-tnaqqis aktar mgħaġġel tad-defiċit"; u biex "sal-
     5 ta' Novembru 2004 jieħdu azzjoni effettiva rigward il-miżuri previsti biex tintlaħaq il-mira
     ta' l-2005 għall-iżbilanċ;

     Barra minn hekk, il-Kunsill stieden lill-awtoritajiet Slovakki biex "isaħħu n-natura li torbot
     tal-qafas baġitarju ta' tliet snin bl-introduzzjoni ta' limiti ta' nfiq dettaljati fiż-żmien mezzan li
     għandhom jiġu adottati mill-Parlament".

     Tabella 1: Aġġustament approvat mill-Kunsill fl-5 ta' Lulju 2004
     % tal-PGD, sakemm            ma    hemmx         2003           2004           2005   2006         2007
     indikazzjoni mod ieħor
     Bilanċ ġenerali tal-gvern                         -3.6          -4.0           -3.9    -3.9         -3.0
     p.m.: Tkabbir reali tal-PGD (%)                   4.2            4.1           4.3     5.0          4.7
     Sors : Ir-Rakkomandazzjoni tal-Kunsill skond l-Artikolu 104(7) u l-Opinjoni tal-Kunsill dwar il-programm ta'
     konverġenza ta' Mejju 2004, it-tnejn adottati fil-5 ta' Lulju 2004.

     Fit-22 ta' Diċembru 2004, jiġifieri wara l-iskadenza tad-data ta' l-għeluq għat-teħid ta' azzjoni
     stipulata fir-rakkomandazzjoni tal-Kunsill, il-Kummissjoni adottat komunikazzjoni lill-
     Kunsill, li kkonludiet li l-azzjoni meħudha sa dakinhar mis-Slovakkja kienet konsistenti mar-
     rakkomandazzjoni tal-Kunsill u li ma kienu jinħtieġu l-ebda passi skond il-PŻE f'dan l-
     istadju8. Fil-laqgħa tiegħu fit-18 ta’ Jannar 2005, il-Kunsill qabel ma’ din l-evalwazzjoni.

     Skond l-Artikolu 104(12), Deċiżjoni tal-Kunsill dwar l-eżistenza ta’ żbilanċ eċċessiv għandha
     titneħħa, fuq il-bażi ta’ rakkomandazzjoni tal-Kummissjoni, meta l-iżbilanċ eċċessiv fl-Istat
     Membru kkonċernat ikun, fl-opinjoni tal-Kunsill, ġie korrett.

     2.        ŻVILUPPI RIĊENTI DWAR L-IŻBILANĊ

     Id-data disponibbli f'Mejju 2004, meta l-Kummissjoni daħlet il-PŻE għas-Slovakkja, indikat
     li l-iżbilanċ ta' l-2003 kien ta' 3.6 % tal-PGD u l-iżbilanċ kien mistenni jibqa' 'il fuq mill-valur
     ta' referenza fis-snin li ġejjin. Skond id-data pprovduta mill-Kummissjoni (Eurostat) wara r-
     rapport mis-Slovakkja qabel April 20089, l-iżbilanċ ġenerali pubbliku baqa' inqas minn 3 %
     tal-PGD fis-snin 2003-2005 minħabba reviżjoni tad-data sussegwenti (fin-notifika ta'
     April 2007) li tirriżulta b'mod partikolari minn bidla fil-metodu ta' akkumulazzjoni ta' l-
     ammonti dovuti għad-dħul tat-taxxa. L-iżbilanċ ewlieni żdied għal 3.6 % tal-PGD fl-2006 (l-
     aktar minħabba żdieda sostanzjali fil-konsum governattiv ta' 1 % tal-PGD, il-ħażna minn

     8
             SEG(2004) 1630.
     9
             Stqarrija għall-Istampa ta' l-Eurostat Nru 54 tat-18 ta' April 2008.

MT                                                            3                                                     MT
 ---pagebreak---      qabel ta' l-2005 b'sigarretti fid-dawl ta' żieda imminenti fid-dazju u kostijiet tar-riformi tal-
     pensjoni akbar) qabel ma naqas għal 2.2 % tal-PGD fl-200710.

     Tniedet riforma tal-pensjoni fl-2005, li affettwat il-kontributi soċjali billi ddireġiet mill-ġdid
     9 % tal-pagi gross lil pilastru tal-pensjoni (it-tieni) finanzjat. Minħabba interess pubbliku
     mifrux f'dan il-pilastru u tranżizzjoni gradwali, dawn it-trasferimenti tad-dħul huma stmati li
     żdiedu minn 0.8 % tal-PGD fl-2005 għal 1.2 % u 1.3 % tal-PGD fl-2006 u l-2007
     rispettivament.

     Is-Slovakkja impenjat ruħha li żżid it-taxxi fuq is-sigarretti bil-mod il-mod sal-livelli minimi
     meħtieġa mill-UE. Għaldaqstant, it-taxxi żdiedu f'Mejju 2004, Jannar 2006 u Jannar 2008 u
     huma ppjanati li jerġgħu jiżdiedu f'Diċembru 2008. S'issa kull żieda saret wara ħażna minn
     qabel imdaqqsa ta' sigarretti fi stadji varji tal-katina tad-distribuzzjoni. Dan wassal għal bidliet
     fid-dħul tat-taxxi li rriżulta fi dħul tat-taxxi żejjed ta' madwar 0.1 %, 0.3 % u 0.5 % tal-PGD
     fl-2003, l-2005 u l-2007 rispettivament segwit minn tnaqqis fi dħul ekwivalenti fis-snin ta'
     wara. Barra minn hekk, is-Slovakkja għandha klejms fuq bosta pajjiżi barranin. Fl-2003, l-
     2005 u l-2007, it-tħassir ta' wħud minn dawn il-klejms żiedu l-iżbilanċ b'0.4 %, 0.9 % u 0.1 %
     tal-PGD rispettivament.

     Fid-dawl ta' l-iżbilanċ ta' l-2003 li kien aħjar minn dak stmat oriġinalment, l-iżviluppi ta' l-
     iżbilanċ ewlieni kienu konsistenti mad-data ta' l-għeluq għal korrezzjoni ta' l-iżbilanċ eċċessiv
     stipulat mill-Kunsill fir-rakkomandazzjoni 104(7) tiegħu għalkemm ir-rotta ta'
     konsolidazzjoni kienet differenti mhux ħażin. B'mod partikolari, fl-2007, l-iżbilanċ ewlieni
     naqas b'madwar 1½ % tal-PGD għal 2.2 % tal-PGD. Il-konsolidazzjoni fiskali bbenefikat mit-
     tkabbir sostnut tal-PGD, impjieg u tkabbir tad-dħul, li ppermettew lill-proporzjon ta' l-infiq
     meta mqabbel mal-PGD li jonqos aktar mill-proporzjon tad-dħul meta mqabbel mal-PGD. It-
     tnaqqis fil-proporzjon ta' l-infiq meta mqabbel mal-PGD minn 40.2 % tal-PGD fl-2003 għal
     36.9 % tal-PGD fl-2007 ġie instigat mir-restrizzjoni u r-riformi fl-infiq. Dawn inkludew
     restrizzjonijiet fuq il-benefiċċji soċjali u tal-qgħad, ir-restrizzjoni tal-kondizzjonijiet għall-
     irtirar bikri u żieda gradwali fl-età ta' l-irtirar. Il-ħolqien tan-National Motorway Company fl-
     2005 ippermettiet lill-gvern biex jiffinanzja parzjalment il-bini ta' l-awtostrada permezz ta'
     self tas-settur privat. Min-naħa tad-dħul, ġiet introdotta riforma tat-taxxa komprensiva fl-
     2004, li tbiddel il-piż mit-tassazzjoni fuq id-dħul għal dik fuq il-konsum. Flimkien ma' l-2005,
     ir-riforma tal-pensjoni kkontribwiet għal tnaqqis fil-proporzjon tad-dħul meta mqabbel mal-
     PGD minn 37.5 % tal-PGD fl-2003 għal 34.7 % tal-PGD fl-2007.

     10
            Il-proporzjon ta' l-iżbilanċi huma ġeneralment riveduti - ’il fuq jew ’l isfel – wara l-pubblikazzjoni ta’ l-
            ewwel riżultati fin-notifika tar-Rebbiegħa. Għall-Istati Membri ta' l-UE f'daqqa, ir-reviżjonijiet huma
            normalment relattivament żgħar u bejn wieħed u ieħor mhux wisq aktar minn żero. Għas-Slovakkja,
            fid-dawl tal-qabża bejn l-iżbilanċ attwalment irrappurat għall-2007 u l-valur ta' referenza ta' l-izbilanċ,
            hemm probabbiltà żgħira li kwalunkwe reviżjoni futura potenzjali fil-kontijiet tal-gvern itella' l-
            proporzjon ta' l-iżbilanċ ta' l-2007 għal livell li jaqbeż it-3 % tal-PGD. Il-fatt li hemm kwistjonijiet
            pendenti fid-delimitazzjoni settorjali tal-gvern ġenerali fis-Slovakkja (b'mod partikolari fuq il-
            klassifikazzjoni settorjali xierqa ta' l-unitajiet relatati mal-kura tas-saħħa, bħall-isptarijiet u l-kumpanijia
            ta' l-assigurazzjoni tas-saħħa fil-gvern ġenerali jew is-settur korporattiv) m'għandux impatt sinifikanti
            fuq ir-riskji 'l fuq u 'l isfel tar-reviżjonijiet ta' l-iżbilanċ fil-ġejjieni. Għalkemm id-data dettaljata mhix
            disponibbli, hemm indikazzjonijiet li l-bilanċ finanzjarju ta' l-unitajiet li jeħtieġu jiġu klassifikati mill-
            ġdid ġewwa l-gvern jew barra l-gvern, li għandu jkunu konsistenti mar-regoli ta' l-ESA95, huwa żgħir
            ħafna. (Ara s-sejbiet ta' l-Eurostat taż-żjara tad-djalogu s-Slovakka fl-10 u l-11 ta' Marzu 2008.
            http://epp.eurostat.ec.europa.eu/portal/page?_pageid=2373,47631456&_dad=portal&_schema=PORTA
            L, available soon.)

MT                                                            4                                                                MT
 ---pagebreak---      Ir-riżultat ta' l-iżbilanċ ta' l-2007 huwa inqas mill-mira uffiċjali ta’ 2.9 % tal-PGD stabbilita
     fir-reviżjoni tal-programm ta’ konverġenza f’Diċembru 2006. Dan ir-riżultat aħjar minn dak
     mistenni ġie kkawżat minn PGD aħjar milli dak mistenni u tkabbir fl-impjieg, inqas
     kofinanzjament minn dak stipulat fil-baġit għall-fondi ta' l-UE u aktar ħażna minn qabel minn
     dak mistenni ta' sigarretti fl-aħħar ta' l-2007, instigat minn żieda fid-dazju fuq it-tabakk
     f'Jannar 2008 u li rriżulta fi dħul supplimentari ta' ½ % tal-PGD meta mqabbel ma' ¼ % tal-
     PGD mistenni mill-programm.

     Madankollu, iż-żieda ċiklika u d-dividendi tat-tkabbir mir-riformi strutturali ma ġewx sfruttati
     bis-sħiħ għal konsolidazzjoni fiskali. Bħala riżultat, l-iżbilanċ strutturali (jiġifieri l-bilanċ nett
     aġġustat ċiklikament ta’ miżuri ta’ darba u oħrajn temporanji) hu stmat li naqas minn xi 1½ %
     tal-PGD għal madwar 3 % tal-PGD fl-2006 qabel ma tjieb għal madwar 2½ % tal-PGD sa l-
     2007. Madankollu, il-ħolqien tat-tieni pilastru tal-pensjoni ffinanzjat fl-2005 ikkontribwixxa
     għal deterjorazzjoni strutturali11.

     3.       STIMA TA’ X’SE JKUN L-IŻBILANĊ FIS-SENA 2008 U LILHINN MINNHA

     Skond it-tbassir mid-dipartimenti tal-Kummissjoni tar-Rebbiegħa 2008, l-iżbilanċ ewlieni hu
     mistenni jonqos iżjed għal 2.0 % tal-PGD fl-2008 qabel ma jiżdied għal 2.3 % tal-PGD fl-
     2009 (bis-suppożizzjoni tas-soltu "li ma kien hemm ebda tibdil fil-politika") fl-isfond ta' GDP
     li qiegħed jonqos tassew iżda li għadu sod u tkabbir ta' l-impjieg li qiegħed inaqqas fir-rata.
     Miżuri li jżiedu d-dħul inklużi fil-baġit ta' l-2008 bħat-twessigħ tal-bażi tat-taxxa fuq id-dħul
     korporattiv u personali u żieda fil-limitu massimu fuq il-kontributi soċjali huma mħabbra li
     jiġġeneraw dħul supplimentari ta' madwar ¼ % tal-PGD fl-2008. It-tnaqqis fid-dħul ġie
     instigat mill-ħażna minn qabel ta' sigarretti fl-2007 li probabbli li jiġi kkumpensat minn ħażna
     oħra ta' siġarretti motivata minn żieda iktar baxxa fid-dazju ppjanata għall-aħħar ta' l-2008.
     Barra minn hekk, ftuħ temporanju tat-tieni pilastru tal-pensjoni fl-ewwel nofs ta' l-2008, li
     jippermetti lill-parteċipanti attwali kollha li jitilqu u lill-parteċipanti ġodda li jissieħbu,
     għandu jwassal għal dħul ta' darba ta' madwar 0.1 % tal-PGD billi t-tfaddil akkumulat fis-snin
     ta' qabel fit-tieni pilastru se jiġu trasferiti lill-pilastru kontributorju jekk il-parteċipanti
     jiddeċiedu li jitilqu. Min-naħa ta' l-infiq, is-sussidji fuq il-biedja huma stabbiliti li jissoktaw
     jiżdiedu b'mod sostanzjali. Ir-raġuni ewlenija għad-deterjorazzjoni ta' l-2009 fit-tbassir tar-
     Rebbiegħa hi tnaqqis probabbli fid-dħul ta' xi ½ % tal-PGD minħabba ħażna oħra minn qabel
     sostanzjali mistennija kif imsemmi qabel ta' sigarretti fl-2008.

     Filwaqt li t-tbassir għall-2008 hu f'konformità ma' l-aħħar mira uffiċjali ta' 2 % tal-PGD
     (stabbilit mill-Ministeru tal-Finanzi fi Frar 2008 bħala reazzjoni għall-opinjoni tal-Kunsill ta'
     Frar 2008 dwar l-aġġornament ta' Novembru 2007 tal-programm ta' konverġenza) it-tbassir
     għall-2009 hu sinifikament iżjed mill-aħħar mira nazzjonali ta' 1.7 % tal-PGD (stabbilit
     f'April 2008 fil-ħarsa ġenerali għall-proposta tal-baġit il-ġdida) li għadha ma ssaħħitx minn
     miżuri espliċiti.

     11
             Skond l-Artikolu 2(7) tar-Regolament (KE) Nru 1467/97, deċiżjoni biex tneħħi deċiżjoni fuq l-eżistenza
             ta' żbilanċ eċċessiv għandha tikkunsidra l-kost nett ta' riforma tal-pensjoni li tintroduċi sistema b'bosta
             pilastri li tinkludi pilastru obbligatoru, iffinanzjat bis-sħiħ jekk l-iżbilanċ naqas sostanzjalment u
             kontinwament u laħaq livell li joqrob dak tal-valur ta' referenza. Billi l-iżbilanċ pubbliku ġenerali ta' l-
             2007 kien inqas mill-valur ta' referenza ta' 3 %, ma hemm l-ebda bżonn li l-applikazzjoni ta' dan l-
             Artikolu tiġi kkunsidrata.

MT                                                           5                                                              MT
 ---pagebreak---      L-iżbilanċ strutturali hu mistenni li jiddeterjora minn madwar 2½ % għal madwar 2¾ % tal-
     PGD bejn l-2007 u l-2008 li huma f'konformità mal-Patt ta' Stabbiltà u t-Tkabbir li jispeċifika
     li, għaż-żona ta' l-ewro u l-Istati Membri ta' l-ERM II, it-titjib annwali fil-bilanċ strutturali
     għandu jkun ta' 0.5 % tal-PGD bħala valur indikattiv u li l-aġġustament għandu jkun ogħla fi
     żminijiet ekonomiċi tajbin. Fl-2009, taħt is-suppożizzjoni tas-soltu li ma kien hemm ebda
     tibdil fil-politika, l-iżbilanċ strutturali hu mħabbar li jiddeterjora iżjed għal madwar 3 % tal-
     PGD b'mod partikolari minħabba l-ħażna minn qabel ta' sigarretti relatat mat-tnaqqis fid-dħul.

     Skond l-opinjoni tal-Kunsill ta' Frar 200812 dwar l-aġġornament ta' Novembru 2007 tal-
     programm ta' konverġenza, il-pożizzjoni baġitarja fil-programm ma tidhirx biżżejjed biex
     tiżgura li l-għan mezzan (MTO) għas-Slovakkja, stabbilit bħala żbilanċ strutturali ta'
     kemmxejn inqas minn 1 % tal-PGD, jinkiseb sa l-aħħar tal-perjodu tal-programm (2010), kif
     maħsub fil-programm. Barra minn hekk, il-Kunsill ikkonkluda li l-bidla maħsuba fil-bilanċ
     strutturali għall-2008 mhix f'konformità mal-Patt u għandha tkun aktar ambizzjuża.

     4.       ŻVILUPPI TAD-DEJN U TBASSIR

     Il-proporzjon tad-dejn naqas gradwalment minn 42.4 % tal-PGD fl-2003 għal 29.4 % tal-PGD
     fl-2007, jiġifieri ħafna inqas mis-60 % tal-valur ta' referenza tal-PGD, b'mod partikolari
     permezz tad-dħul ta' privatizzazzjoni. Skond it-tbassir tar-Rebbiegħa 2008 tad-dipartimenti
     tal-Kummissjoni, id-dejn pubbliku gross huwa mistenni jissokta jkun stabbli għall-perjodu
     mbassar (bis-suppożizzjoni li ma kien hemm ebda tibdil fil-politika).

     5.       KONKLUŻJONIJIET

     Id-data disponibbli f'Mejju 2004 indikat li l-iżbilanċ ta' l-2003 kien ta' 3.6 % tal-PGD u l-
     iżbilanċ kien mistenni jibqa' 'il fuq mill-valur ta' referenza fis-snin li ġejjin. Skond l-aħħar
     data, l-iżbilanċ pubbliku ġenerali baqa' inqas minn 3 % tal-PGD fis-snin 2003-2005 qabel ma
     żdied għal 3.6 % tal-PGD fl-2006 b'mod partikolari minħabba ż-żieda sostanzjali fil-konsum
     tal-gvern. L-iżbilanċ ewlieni mbagħad naqas għal 2.2 % tal-PGD fl-2007. Il-bilanċ strutturali,
     jiġifieri l-bilanċ nett aġġustat ċiklikament ta’ miżuri ta’ darba u oħrajn temporanji, naqas fl-
     2006 b'xi 2 % tal-PGD iżda tjieb bi ftit aktar minn ½ % tal-PGD fl-2007. Skond it-tbassir tad-
     dipartimenti tal-Kummissjoni fir-rebbiegħa 2008, id-defiċit ewlieni huwa mistenni li jonqos
     għal 2.0 % tal-PGD fl-2008 u, fuq bażi ta' ebda bidla fil-politika, biex jiżdied għal 2.3 % fl-
     2009. Dan jindika li l-iżbilanċ tniżżel għal taħt il-limitu ta' 3 % tal-livell tal-PGD b'mod
     kredibbli u sostenibbli.

     Id-dejn pubbliku gross ġenerali niżel minn 42.4 % tal-PGD fl-2003 għal 29.4 % fl-2007, ferm
     taħt il-valur ta’ referenza ta’ 60 % tal-PGD. Skond it-tbassir tad-dipartimenti tal-Kummissjoni
     tar-Rebbiegħa 2008, il-proporzjon tad-dejn huwa mistenni jissokta jkun stabbli għall-perjodu
     mbassar (fuq is-suppożizzjoni li ma kien hemm ebda tibdil fil-politika).

     Minn evalwazzjoni ġenerali, jirriżulta li l-qagħda ta' żbilanċ eċċessiv fis-Slovakka ġiet
     ikkoreġuta. Għalhekk, il-Kummissjoni tirrakkomanda lill-Kunsill biex iħassar id-deċiżjoni
     dwar l-eżistenza ta' żbilanċ eċċessiv fis-Slovakkja.

     12
            ĠU C 49, 22.2.2008, p. 44.

MT                                                  6                                                    MT
 ---pagebreak---      Tabella 2: Żviluppi baġitarji, 2003-2009
     % tal-PGD, sakemm ma hemmx indikazzjoni 2003 2004 2005 2006 2007                             2008             2009
     mod ieħor                                                                              COM CP(2) COM(3) CP(2)
                                                                                -2.3            -1.8
     Bilanċ ġenerali tal-gvern                           -2.7 -2.4 -2.8 -3.6 -2.2            -2.0             -2.3
                                                                                (-2.0)          (-1.7)
     - Total tad-dħul                                   37.4 35.4 35.3 33.5 34.7 34.3                  33.0   33.8     31.8
     - Total ta' l-infiq                                40.2 37.8 38.1 37.2 36.9 36.3                  35.3   36.1     33.7
       Li minnhom                                         2.5  2.2
                      - spiża fuq l-imgħax                                                                     1.4      1.5
     :                                                               1.7     1.5     1.4      1.4       1.4
                      - formazzjoni tal-kapital fiss 2.6       2.4
                                                                                1.9      1.4
                      gross                                          2.1     2.2     1.9      1.9       1.8
     Kostijiet tar-riforma tal-pensjoni                   0.0  0.0   0.8     1.2     1.3      1.3       1.3    1.3      1.3
     Ħażna minn qabel ta' sigarretti (impatt                  -0.1 0.3
                                                                                -0.4     m.d.
     nett)                                                0.1                -0.3 0.5        -0.1      m.d.
     Bilanċ primarju                                     -0.2 -0.2 -1.1 -2.2 -0.8            -0.6      -0.9   -1.0     -0.3
     Miżuri ta' darba u dawk temporanji                  -0.4 0.0 -0.9 0.0 -0.1               0.1       0.1    0.0      0.0
     Bilanċ strutturali(1)                               -1.4 -1.4 -1.0 -3.1 -2.6            -2.8      -3.1   -3.1     -2.4
     Bilanċ primarju strutturali(1)                       1.1 0.8    0.8 -1.7 -1.2           -1.5      -1.7   -1.7     -0.9
     Dejn gross tal-gvern                               42.4 41.4 34.2 30.4 29.4 29.2                  30.8   29.7     30.5
     Pm        Tkabbir reali tal-PGD (%)                  4.8  5.2   6.6     8.5 10.4         7.0       6.8    6.2      5.8
     Pm        Diskrepanza fil-produzzjoni               -3.2 -3.4 -3.2 -1.6 1.9              2.7       2.3    2.5      2.1
     (1)
                 Il-bilanċ (primarju) aġġustat ċiklikament bl-esklużjoni ta' miżuri ta' darba u ta’ dawk temporanji.
     (2)
                 Bilanċi aġġustati ċiklikament u bilanċi strutturali u diskrepanzi fil-produzzjoni skond il-programm kif
                 ikkalkulati mid-dipartimenti tal-Kummissjoni fuq il-bażi ta' l-informazzjoni fil-programm.
     (3)
                 Suppożizzjoni ta' ebda tibdil fil-politika.
     Sorsi:      Tbassir tad-dipartimenti tal-Kummissjoni fir-Rebbiegħa 2008 (COM) u l-aġġornament tal-programm ta'
                 konverġenza (PK) ta' Novembru 2007 (Fil-parenteżi, l-aħħar miri nazzjonali stipulati fi Frar u
                 April 2008).

MT                                                           7                                                            MT
 ---pagebreak---                                              Rakkomandazzjoni għal

                                         DEĊIŻJONI TAL-KUNSILL

          li tħassar id-Deċiżjoni 2005/182/KE dwar l-eżistenza ta’ żbilanċ eċċessiv fis-Slovakkja

     IL-KUNSILL TA’ L-UNJONI EWROPEA,

     Wara li kkunsidra t-Trattat li jistabbilixxi l-Komunità Ewropea, u partikolarment l-
     Artikolu 104(12) tiegħu,

     Wara li kkunsidra r-rakkomandazzjoni mill-Kummissjoni,

     Billi:

     (1)       Permezz tad-Deċiżjoni tal-Kunsill 2005/182/KE13, li ssegwi rakkomandazzjoni mill-
               Kummissjoni skond l-Artikolu 104(6) tat-Trattat, ġie deċiż li kien hemm żbilanċ
               eċċessiv fis-Slovakkja. Il-Kunsill nnota li l-iżbilanċ pubbliku ġenerali kien ta' 3.6 %
               tal-PGD fl-2003, 'il fuq mit-3 % tal-valur ta' referenza tat-Trattat tal-PGD.

     (2)       Fis-5 ta' Lulju 2004, skond l-Artikolu 104(7) tat-Trattat u l-Artikolu 3(4) tar-
               Regolament tal-Kunsill (KE) Nru 1467/97 tas-7 ta' Lulju 1997 dwar it-tħaffif u l-
               ikkjarifikar ta' l-implimentazzjoni tal-proċedura ta' l-iżbilanċ eċċessiv14, il-Kunsill, fuq
               il-bażi tar-rakkomandazzjoni tal-Kummissjoni, għamel rakkomandazzjoni indirizzata
               lis-Slovakkja bil-għan li s-sitwazzjoni tad-defiċit pubbliku eċċessiv tinġieb fi tmiemha
               sa mhux aktar tard mill-2007. Ir-rakkomandazzjoni kienet ġiet ippubblikata.

     (3)       Skond l-Artikolu 104(12) tat-Trattat, id-Deċiżjoni tal-Kunsill dwar l-eżistenza ta'
               żbilanċ eċċessiv għandha titneħħa meta l-iżbilanċ eċċessiv fl-Istat Membru
               kkonċernat, fil-fehma tal-Kunsill, ikun ġie korrett.

     (4)       Skond il-Protokoll dwar il-proċedura ta’ żbilanċ eċċessiv anness mat-Trattat, il-
               Kummissjoni tipprovdi d-data għall-implimentazzjoni tal-proċedura. Bħala parti mill-
               applikazzjoni ta’ dan il-Protokoll, l-Istati Membri jridu jinnotifikaw id-data dwar id-
               defiċits u d-dejn pubbliċi u fatturi varjabbli oħra assoċjati, darbtejn fis-sena, jiġifieri
               qabel l-1 ta’ April u qabel l-1 ta’ Ottubru, skond l-Artikolu 4 tar-Regolament tal-
               Kunsill (KE) Nru 3605/93 tat-22 ta’ Novembru 1993 dwar l-applikazzjoni tal-
               Protokoll dwar il-proċedura ta' l-iżbilanċ eċċessiv mehmuża mat-Trattat li jistabbilixxi
               l-Komunità Ewropea15.

     13
               ĠU L 62, 9.3.2005, p. 16.
     14
               ĠU L 209, 2.8.1997, p. 6. Ir-Regolament kif emendat mir-Regolament (KE) Nru 1056/2005 (ĠU L 174,
               7.7.2005, p. 5).
     15
               ĠU L 332, 31.12.1993, p. 7. Ir-Regolament kif emendat l-aħħar mir-Regolament (KE) Nru 2103/2005
               (ĠU L 337, 22.12.2005, p. 1).

MT                                                        8                                                       MT
 ---pagebreak---      (5)   Fuq il-bażi tad-data pprovduta mill-Kummissjoni (Eurostat) skond l-Artikolu 8g(1)
           tar-Regolament (KE) Nru 3605/93 wara n-notifka mis-Slovakkja qabel l-
           1 ta’ April 2008 u fuq it-tbassir tar-Rebbiegħa 2008 mid-dipartimenti tal-
           Kummissjoni, il-konklużjonijiet li ġejjin huma ġġustifikati:

            –    minħabba reviżjonijiet tad-data wara d-Deċiżjoni tal-Kunsill ta' l-2004 dwar l-
                 eżistenza ta' żbilanċ eċċessiv, l-iżbilanċ pubbliku ġenerali baqa' inqas minn
                 3 % tal-PGD fis-snin 2003-2005. Wara żieda għal 3.6% tal-PGD fl-2006,
                 tnaqqas għal 2.2 % tal-PGD fl-2007, li hu taħt il-valur ta' referenza ta’ l-
                 iżbilanċ ta' 3 % tal-PGD. Dan jaqbel mal-mira ta’ 2.9 % tal-PGD fil-programm
                 ta’ konverġenza ta’ Diċembru 2006;

            –    il-konsolidazzjoni fiskali bbenefikat mit-tkabbir sostnut tal-PGD, impjieg u
                 tkabbir tad-dħul, li ppermettew lill-proporzjon ta' l-infiq meta mqabbel mal-
                 PGD li jonqos aktar mill-proporzjon tad-dħul meta mqabbel mal-PGD. Il-
                 proporzjon ta' l-infiq meta mqabbel mal-PGD li nieżel ġie instigat mil-limiti u
                 r-riformi fuq l-infiq bħal restrizzjonijiet sostanzjali fuq il-benefiċċji soċjali.
                 Madankollu, iż-żieda ċiklika u d-dividendi tat-tkabbir mir-riformi strutturali
                 ma ġewx sfruttati bis-sħiħ għal konsolidazzjoni fiskali. Bħala riżultat, l-
                 iżbilanċ strutturali (jiġifieri l-bilanċ nett aġġustat ċiklikament ta’ miżuri ta’
                 darba u oħrajn temporanji) hu stmat li naqas minn xi 1½ % tal-PGD għal
                 madwar 3 % tal-PGD fl-2006 qabel ma tjieb għal madwar 2½ % tal-PGD sa l-
                 2007. Madankollu, parti mid-deterjorazzjoni strutturali tista' tiġi attribwita lill-
                 introduzzjoni tat-tieni pilastru tal-pensjoni finanzjat fl-2005. It-trasferimenti
                 lejn dan il-pilastru ġew stmati li żdiedu minn 0.8 % tal-PGD fl-2005 għal 1.2 %
                 u 1.3 % tal-PGD fl-2007 u l-2007 rispettivament. Barra minn hekk, żidiet fit-
                 taxxi fuq is-sigarretti saru wara ħażna minn qabel imdaqqsa ta' sigarretti fi
                 stadji varji tal-katina ta' distribuzzjoni li wassal għal tibdil imdaqqas fid-dħul
                 tat-taxxi li rriżulta fi dħul tat-taxxi żejjed fl-2003, l-2005 u l-2007 segwit minn
                 tnaqqis fi dħul ekwivalenti fis-snin ta' wara,

            –    għall-2008, it-tbassir mid-dipartimenti tal-Kummissjoni tar-Rebbiegħa 2008
                 jipprevedi li l-iżbilanċ ewlieni jitnaqqas iżjed, għal 2.0 % tal-PGD, instigat
                 prinċipalment minn prospetti ta' tkabbir qawwija kontinwi u xi miżuri li jżidu
                 d-dħul bħat-twessigħ tal-bażi tat-taxxa fuq id-dħul personali u korporattiva u
                 żieda fil-limitu massimu dwar il-kontributi soċjali. Dan jinsab f'konformità
                 mal-mira ta' l-iżbilanċ uffiċjali ta' 2.0 % tal-PGD fi Frar 2008. Għall-2009, it-
                 tbassir tar-Rebbiegħa jipprevedi, fuq is-suppożizzjoni li ma kien hemm ebda
                 tibdil fil-politika, żieda fl-iżbilanċ għal 2.3 % tal-PGD. Dan jindika li l-iżbilanċ
                 tniżżel għal taħt il-limitu ta' 3 % tal-livell tal-PGD b'mod kredibbli u
                 sostenibbli. Il-bilanċ strutturali huwa stmat li fl-2008 se jonqos b'madwar ¼ ta'
                 punt perċentwali tal-PGD u, f'xenarju li ma jipprevedi l-ebda tibdil fil-politika,
                 b'madwar ¼ ta' punt perċentwali fl-2009. Wieħed irid jara dan fl-isfond tal-
                 ħtieġa li jsir progress lejn l-għan fuq perjodu medju (MTO) għall-qagħda tal-
                 baġit, li għas-Slovakkja huwa żbilanċ strutturat ta' kemmxejn inqas minn 1 %
                 tal-PGD.

MT                                                9                                                     MT
 ---pagebreak---              –     id-dejn pubbliku jibqa' ferm taħt il-valur ta' referenza ta' 60 % tal-PGD. Id-dejn
                   pubbliku niżel minn 42.4 % tal-PGD fl-2003 għal 29.4 % fl-2007. Skond it-
                   tbassir tar-Rebbiegħa 2008, il-proporzjon tad-dejn huwa mistenni jissokta jkun
                   stabbli għall-perjodu mbassar (fuq is-suppożizzjoni li ma kien hemm ebda
                   tibdil fil-politika).

     (6)    Fil-fehma tal-Kunsill, l-iżilanċ eċċessiv fis-Slovakkja ssewwa u għaldaqstant id-
            Deċiżjoni 2005/182/KE għandha titħassar.

     ADOTTA DIN ID-DEĊIŻJONI:

                                               Artikolu 1

     Minn evalwazzjoni ġenerali, jirriżulta li l-qagħda ta' żbilanċ eċċessiv fis-Slovakka ġiet
     ikkoreġuta.

                                               Artikolu 2

     Id-Deċiżjoni 2005/182/KE hija b’dan imneħħija.

                                               Artikolu 3

     Din id-Deċiżjoni hija indirizzata lir-Repubblika tas-Slovakkja.

     Magħmula fi Brussell,

                                                 Għall-Kunsill
                                                 Il-President

MT                                                 10                                                   MT